hotchpotch/miracl-hf-unified huggingface dataset:
রসায়নের ইতিহাস
খ্রীস্টপূর্ব ১০০০ বছরেরও পূর্বে প্রাচীন সভ্যতার মানুষ যেসব প্রযুক্তি ব্যবহার করতো, তাই পরবর্তিতে রসায়নের বিভিন্ন মৌলিক শাখা গঠন করে। আকরিক থেকে ধাতু নিষ্কাশন, মৃৎশিল্প নির্মাণ, ধাতুর প্রলেপন, মদ তৈরি, প্রসাধনী ও রঙের জন্য রঞ্জক পদার্থ তৈরি, উদ্ভিদ থেকে রাসায়নিক পদার্থ আহরণ এবং তা দিয়ে সুগন্ধি ও ঔষধ তৈরি, পনির তৈরি, কাপড়ের রঙ, চামড়া সংরক্ষণ, চর্বি হতে সাবান উৎপাদন উত্যাদি নানা প্রকার পদ্ধতি প্রাচীন সভ্যতার মানুষ অবলম্বন করতো।
পদার্থের প্রকৃতি ও রূপান্তর সম্বন্ধে দার্শনিক প্রচেষ্টা ব্যর্থ হয়। এছাড়া আলকেমির বৈজ্ঞানিক ব্যাখ্যাও ভুল প্রমাণিত হল। তবে এসংক্রান্ত পরীক্ষা এবং ফলাফল সংরক্ষণ বিজ্ঞানের ভিত্তি প্রতিষ্ঠায় ভূমিকা রাখে। রবার্ট বয়েলের অনুসন্ধান ও গবেষণার ফলে যখন আলকেমি এবং রসায়নের মধ্যে সতন্ত্র পার্থক্য সূচিত হয় তখন থেকেই আধুনিক রসায়নের উদ্ভব ঘটতে শুরু করে। রসায়ন বিজ্ঞানের একটি পূর্ণাঙ্গ শাখায় পরিণত হয় যখন অ্যান্তনি ল্যাভয়শিয়ে ভরের নিত্যতা সূত্র আবিষ্কার করলেন। এই সূত্র রাসায়নিক ঘটনাবলির সূক্ষ পরিমাপ এবং পরিমাণগত পর্যবেক্ষণ ব্যাখ্যা করে। তাই যখন আলকেমি এবং রসায়ন কেবল পদার্থের প্রকৃতি ও রূপান্তর সম্বন্ধে আলোচনা করত তখন রসায়নবিদগণ বৈজ্ঞানিক পদ্ধতি প্রয়োগের মাধ্যমে রসায়নের মৌলিক বিষয়াবলি উদ্ভাবনের চেষ্টা করতেন। রসায়নের ইতিহাস তাপগতিবিদ্যার ইতিহাসের সাথে পরস্পরগ্রন্থিত, বিশেষ করে বিজ্ঞানী উইলিয়ার্ড গিবসের কাজের জন্যে।
তর্কসাপেক্ষে মানুব সভ্যতার প্রথম নিয়ন্ত্রণ উপযোগী রাসায়নিক বিক্রিয়া ছিল আগুন জ্বালানো। বহু শতাব্দীকাল ধরে আগুনের রহস্যময়ী প্রভাব অর্থাৎ কোন একটি বস্তুকে অন্য একটি বস্তুতে পরিণত করা বা পুড়িয়ে ফেলার বৈজ্ঞানিক কারণ মানুষের অজ্ঞাত ছিল। আদিম সমজে আগুন বিভিন্ন বিষয়কে প্রভাবিত করেছিল, প্রতিদিনের জীবনের নিত্যকার্য যেমন- রান্না করা থেকে আরও অগ্রসর কাজ যেমন- মৃৎশিল্প, ইট ইত্যাদি নির্মাণ বা ধাতু গলানো।
বিভিন্ন অবস্থায় (কঠিন, তরল ও বায়বীয়) পদার্থের ভৌত ধর্মের ( বর্ণ, গন্ধ, ঘনত্ব ইত্যাদি) পার্থক্য এবং পরিবেশে তাদের প্রতিক্রিয়া ব্যাখ্যা করার লক্ষ্যে দার্শনিক মতবাদ সৃষ্টির প্রচেষ্টা প্রকৃতি বা রসায়নের প্রথম তত্ত্ব আবিষ্কারের পথ উন্মোচন করে। এধরণের রসায়ন সম্বন্ধীয় দার্শনিক তত্ত্ব সৃষ্টির ইতিহাস প্রায় প্রতিটি প্রাচিন সভ্যতাতেই পাওয়া যায়। এসকল তত্ত্বের সাধারণ বিষয়টি হল পদার্থের ক্ষুদ্রতম কণা শনাক্তকরণের প্রচেষ্টা, যে কণা দিয়ে সমস্ত পদার্থ গঠিত। ভূমি, পানি, বায়ু এবং শক্তির বিভিন্ন রূপ যেমন- আলো, আগুন এবং আরো বিমূর্ত ধারণা যেমন স্বর্গ, নরক ইত্যাদি বিষয় প্রাচীন সভ্যতাতে সাধারণ ছিল। প্রায় সকল প্রাচীন দার্শনিকগণই বায়ু, পানি, ভূমি এবং আগুনকে প্রাথমিক পদার্থ হিসেবে গণ্য করত।
পরমাণুবাদের ইতিহাস রচিত হয়েছিল প্রাচীন গ্রিস এবং প্রাচীন ভারতে।
মানিক বন্দ্যোপাধ্যায়ের সাহিত্যকর্ম
মানিক বন্দ্যোপাধ্যায় (১৯০৮ – ১৯৫৬) বিংশ শতাব্দীর বাংলা সাহিত্যের অন্যতম শ্রেষ্ঠ কথাসাহিত্যিক। এই পৃষ্ঠায় তাঁর যাবতীয় গ্রন্থ, রচনা সংকলন ও অনূদিত গ্রন্থের তালিকা দেওয়া হল।
আচার্য জগদীশচন্দ্র বসু ভারতীয় উদ্ভিদ উদ্যান
আচার্য জগদীশচন্দ্র বসু বোটানিক্যাল গার্ডেন (পূর্বনাম ইন্ডিয়ান বোটানিক্যাল গার্ডেন) কলকাতার অদূরে হাওড়ার শিবপুরে অবস্থিত একটি ঐতিহাসিক উদ্ভিদ উদ্যান। ২৭৩ একর আয়তনবিশিষ্ট এই উদ্যানে বর্তমানে মোট ১৪০০ প্রজাতির প্রায় ১৭,০০০টি গাছ রয়েছে। এই উদ্যান শিবপুর বোটানিক্যাল গার্ডেন নামেও পরিচিত।
১৭৮৭ সালে কর্নেল রবার্ট কিড নামে ব্রিটিশ ইস্ট ইন্ডিয়া কোম্পানির এক সেনা আধিকারিক এই উদ্যান প্রতিষ্ঠা করেন। উদ্যান প্রতিষ্ঠার উদ্দেশ্য ছিল বাণিজ্যিক প্রয়োজনে বিভিন্ন দেশ থেকে গাছপালা সংগ্রহ করে এনে সেগুলির পরীক্ষানিরীক্ষা। এই উদ্দেশ্যে কলকাতার অদূরে হুগলি নদীর পশ্চিম তীরে কিছু জলাজমি ক্রয় করে এই উদ্যান প্রতিষ্ঠা করা হয়। ইস্ট ইন্ডিয়া কোম্পানির কর্মচারীরা এই উদ্যানটি গড়ে তুলেছিলেন বলে লোকমুখে এটি কোম্পানির বাগান নামে পরিচিত লাভ করে। জোসেফ ডালটন হুকার এই উদ্যানটি সম্পর্কে লেখেন-
রবার্ট কিড ১৭৮৭ সাল থেকে ১৭৯৩ সাল পর্যন্ত বোটানিক্যাল গার্ডেনের সাম্মানিক সুপারিন্টেনডেন্ট ছিলেন। ১৭৯৩ সালে উদ্ভিদবিদ উইলিয়াম রক্সবার্গ উদ্যানের সুপারিনটেনডেন্ট হলে, উদ্যানের নীতিপ্রণয়নে একটি বড়োসড়ো পরিবর্তন আনা হয়। রক্সবার্গ সমগ্র ভারতবর্ষ থেকে নানা প্রজাতির গাছ কিনে এনে এই উদ্যানে একটি বড়ো হার্বেরিয়াম গড়ে তোলেন। হুকার উদ্যানের প্রথম কুড়ি বছরের ইতিহাস, বিশেষত যে সময় নাথানিয়েল ওয়ালিচ এর সুপারিন্টেনডেন্ট ছিলেন, সেই সময়টি সম্পর্কে লিখেছেন,
মূল উদ্যানটির আয়তন ছিল ৩০০ একর। প্রতিষ্ঠার অল্পকাল পরে ২৭ একর জমি একটি খ্রিষ্টান কলেজ প্রতিষ্ঠার জন্য দান করা হয়। এই কলেজটিই বর্তমানে বেঙ্গল ইঞ্জিনিয়ারিং অ্যান্ড সায়েন্স ইউনিভার্সিটি নামে পরিচিত। ঊনবিংশ শতাব্দীতে ইংল্যান্ডের রানি ভিক্টোরিয়া এই উদ্যানটি সম্পর্কে আগ্রহী ছিলেন বলে জানা যায়। সেই সময় এই উদ্যানের নাম ছিল রয়্যাল ইন্ডিয়ান বোটানিক্যাল গার্ডেন। স্বাধীনতার পর ১৯৬৩ সালে এই উদ্যানের নাম পরিবর্তন করে রাখা হয় ইন্ডিয়ান বোটানিক্যাল গার্ডেন। ২০০৯ সালের ২৫ জুন বিশিষ্ট বিজ্ঞানী আচার্য জগদীশচন্দ্র বসুর জন্মসার্ধশতবর্ষ উপলক্ষে তাঁর নামানুসারে এই উদ্যানের নামকরণ করা হয় আচার্য জগদীশচন্দ্র বসু বোটানিক্যাল গার্ডেন।
বোটানিক্যাল গার্ডেনের সর্বাপেক্ষা উল্লেখযোগ্য দ্রষ্টব্য বস্তু হল মহাবটবৃক্ষ নামে একটি ২৫০ বছরের প্রাচীন বটগাছ। গাছটির পরিধি ৩৩০ মিটার। বর্তমানে এই সুবিশাল বটগাছটি দেড় একর জমির উপর শত শত ঝুরি নিয়ে বিরাজমান। এই বটগাছটি ছাড়াও বোটানিক্যাল গার্ডেনে রয়েছে মেহগনি, সাল, সেগুন, বট, অশ্বত্থ, শিমূল, পিয়াল ও নানা প্রজাতির পাম গাছ। রয়েছে দারুচিনি, লবঙ্গ, জায়ফল, তেজপাতা, রবার ও নানা প্রকার ঔষধি বৃক্ষও। উদ্যানের মধ্যে যাতায়াতের জন্য রয়েছে ১৭ কিলোমিটার পাকা রাস্তাও।
স্বাধীনতার পর বোটানিক্যাল গার্ডেন ভারত সরকারের পরিবেশ ও বন মন্ত্রকের অধীনে বোটানিক্যাল সার্ভে অফ ইন্ডিয়া কর্তৃক পরিচালিত হয়ে আসছে। ১৫ সদস্যের একটি পরিচালক পর্ষদ নিয়মিত উদ্যানের কাজকর্ম দেখাশোনা করছেন। পশ্চিমবঙ্গ সরকারের একাধিক প্রতিনিধিও নিয়মিতভাবে প্রশাসনিক সভায় যোগ দিয়ে থাকেন। বর্তমানে উদ্ভিদ গবেষক সহ প্রায় ৪০০ কর্মী চাকরিসূত্রে এই উদ্যানের সঙ্গে যুক্ত।
ভারতে হিন্দুধর্ম
হিন্দুধর্ম ভারতীয় প্রজাতন্ত্রের সর্বাধিক প্রচলিত ধর্মবিশ্বাস। ভারতের জনসংখ্যার ৮০.৫ শতাংশই হিন্দু। ভারতীয় হিন্দুদের অধিকাংশই আবার বৈষ্ণব ও শৈব শাখাসম্প্রদায়ভুক্ত।
খ্রিষ্টপূর্ব ২০০০ থেকে ১৫০০ অব্দের মধ্যবর্তী সময়ে ভারতীয় উপমহাদেশে বৈদিক সংস্কৃতির আবির্ভাব ঘটে। এরপরই বৈদিক ধর্মের উত্তরাধিকার সূত্রে উদ্ভব ঘটে হিন্দুধর্মের। ভারতের ইতিহাস, সংস্কৃতি ও দর্শনে এই ধর্মের প্রভাব অপরিসীম। এমনকি "ভারত" নামটির উৎসও হিন্দু পৌরাণিক রাজা ভরতের নাম। ইংরেজি ভাষায় "ইন্ডিয়া" কথাটি এসেছে সিন্ধু নদের গ্রিক নাম "ইন্দাস" কথাটি থেকে; আবার মূল গ্রিক শব্দটির উৎস পারসিক "হিন্দু" শব্দটি, যেটি সংস্কৃত "সিন্ধু" শব্দের অপভ্রংশ। ভারতের একটি জনপ্রিয় বিকল্প নাম হল "হিন্দুস্তান" বা "হিন্দুস্থান"; যার অর্থ "হিন্দুদের দেশ"।
২০০১ সালের জনগণনা অনুযায়ী ভারতে হিন্দু জনসংখ্যা নিম্নরূপ:
বাংলাদেশে হিন্দুধর্ম
হিন্দুধর্ম হলো গণপ্রজাতন্ত্রী বাংলাদেশের দ্বিতীয় প্রচলিত ধর্ম। বাংলাদেশ শিক্ষা তথ্য ও পরিসংখ্যান ব্যুরোর হিসাব অনুযায়ী বর্তমানে বাংলাদেশের জনসংখ্যার ১৬.০২ শতাংশ হিন্দু। ভারত ও নেপালের পর বাংলাদেশ তৃতীয় বৃহত্তম হিন্দু-অধ্যুষিত রাষ্ট্র। এ দেশের প্রধান ধর্ম ইসলাম হলেও, এদেশে অনেক হিন্দু ধর্মালম্বী জনগণ রয়েছে।
বাংলাদেশে হিন্দুধর্ম প্রথা ও আচার-অনুষ্ঠান প্রকৃতিগতভাবে প্রতিবেশী ভারতীয় রাজ্য পশ্চিমবঙ্গের হিন্দুধর্মের মতো। উল্লেখ্য, ১৯৪৭ সালে ভারত বিভাগের পূর্বে বর্তমান বাংলাদেশ ভূখণ্ড (তৎকালীন নাম পূর্ববঙ্গ) ও পশ্চিমবঙ্গ সংযুক্ত অঞ্চল ছিল।
বাংলাদেশী হিন্দুসমাজে দেবী দুর্গা ও কালীর পূজা বহুল প্রচলিত। এছাড়া লক্ষ্মী পূজা, সরস্বতী পূজা, কাত্যায়নী পূজা, বাসন্তী পূজা, শিবপূজা প্রভৃতি ধর্মানুষ্ঠানেরও প্রচলন রয়েছে। হিন্দু বৈষ্ণবধর্ম ও ইসলামি সুফি মতবাদ বাংলাদেশে পরস্পরের সঙ্গে ভাবের আদানপ্রদান ঘটিয়েছে। বাংলাদেশে এমন কয়েকজন মহাত্মা ও ধর্মগুরু জন্মেছেন, হিন্দুধর্মের সংস্কার ও প্রসারের ক্ষেত্রে যাঁদের গুরুত্বপূর্ণ অবদান রয়েছে। এঁদের মধ্য ঠাকুর অনুকূলচন্দ্র, স্বামী প্রণবানন্দ, হরিচাঁদ ঠাকুর, জগদ্বন্ধু সুন্দর, মা আনন্দময়ী, রাম ঠাকুর, লোকনাথ ব্রহ্মচারী, বালক ব্রহ্মচারী, শ্রী চিন্ময় প্রমুখ অন্যতম।লেফটানেন্ট কর্নেল ও তদুর্ধ্ব
দ্বিতীয় বিশ্বযুদ্ধে মিত্রশক্তি
দ্বিতীয় বিশ্বযুদ্ধের মিত্র শক্তি বলতে সেসব দেশকে নির্দেশ করা হয়, যারা অক্ষশক্তির বিরুদ্ধে দ্বিতীয় বিশ্বযুদ্ধের (১৯৩৯-১৯৪৫) সময় প্রতিরোধ গড়ে তুলেছিল। মিত্রশক্তির দেশগুলো দ্বিতীয় বিশ্বযুদ্ধে জড়িয়ে পড়েছিল প্রত্যক্ষভাবে অক্ষশক্তির আগ্রাসনের কারণে অথবা অক্ষশক্তি কর্তৃক আক্রান্ত হতে পারে এমন ভয়ের কারণে। ১৯৪১ সালের পরে যুক্তরাষ্ট্র, যুক্তরাজ্য, সোভিয়েত ইউনিয়ন এই তিন রাষ্ট্রের নেতৃবৃন্দ, যারা একত্রে (“বৃহৎ তিন” নামে পরিচিত ছিল), এবং চীন মিত্র শক্তি গঠন করে। পরবর্তীতে বৃহৎ রাষ্ট্র ফ্রান্সও মিত্রশক্তিতে যোগ দেয়। এছাড়া আরও যে সব রাষ্ট্র মিত্র শক্তিতে যোগ দেয় তারা হল অস্ট্রেলিয়া, বেলজিয়াম, ব্রাজিল, কানাডা, চেকোস্লাভিয়া, ইথিওপিয়া, গ্রীস, ভারত, মেক্সিকো, নেদারল্যান্ডস, নিউজিল্যান্ড, নরওয়ে, ফিলিপাইন কমনওয়েলথ, পোল্যান্ড এবং যুগোস্লাভিয়া।
১৯৪১ সালে যুক্তরাষ্ট্রের তৎকালীন রাষ্ট্রপতি ফ্রাঙ্কলিন ডিলানো রুজভেল্ট মিত্রশক্তিকে "জাতিসংঘ" নামে প্রচার করেন। তিনি বৃহৎ তিন ( যুক্তরাষ্ট্র, যুক্তরাজ্য, ও সোভিয়েত ইউনিয়ন ) এবং চীনকে একসাথে "ট্রাস্টিশিপ অব পাওয়ারফুল" নামে অভিহিত করেন, পরে যা ফোর পুলিশম্যান নামে পরিচিতি পায়। পরবর্তীতে ১৯৪২ সালে একটি ঘোষনার মাধমে বর্তমান জাতিসংঘের গোড়াপত্তন হয়। ১৯৪৫ সালের জুলাই-আগস্ট মাসে পটসডাম সন্মেলনে রুজভেল্ট প্রস্তাব করেন চীন, সোভিয়েত ইউনিয়ন, ফ্রান্স, যুক্তরাজ্য এবং যুক্তরাষ্ট্রের পররাষ্ট্রমন্ত্রীরা "ইউরোপের রাষ্ট্রসমূহে শান্তি ও ঐক্য প্রতিষ্ঠার রূপরেখা" প্রণয়ন করবে। যার মাধ্যমে পরবর্তীতে পররাষ্ট্র মন্ত্রী পরিষদ গঠিত হয়।
তৎকালীন জাতিসংঘের ৫১ সদস্যের পূর্ণ তালিকা:দ্বিতীয় বিশ্বযুদ্ধে অক্ষশক্তি
প্রথম বিশ্বযুদ্ধ
দ্বিতীয় বিশ্বযুদ্ধ
পার্ল হারবার আক্রমণ
পারমাণবিক অস্ত্র
সিলদাভিয়া
সিল্ডাভিয়া () টিনটিন কমিক্সের একটি কল্পিত দেশ। এটি প্রথম বিশ্বযুদ্ধত্তর ইউরোপের মিত্রপক্ষীয় দেশ। এটিকে বেলজিয়াম বা যুগোস্লাভিয়ার আদলে দেখানো হয়েছে। বরডুরিয়া এর শত্রু দেশ।
TransSYL'vania ও MolDAVIA শব্দ দুটি থেকে।
ক্লো শহর। এই শহর তুরস্কের শাসকরা ৯০০ সালে প্রতিষ্ঠা করেন। ১১২৭ সাল থেকে এই শহর সিলদাভিয়ার রাজধানী।
বর্দুরিয়া
বর্দুরিয়া () টিনটিন কমিক্সের একটি কল্পিত দেশ। এটি দ্বিতীয় বিশ্বযুদ্ধত্তর ইউরোপের দেশ। এটিকে নাৎসিবাদী জারমানি বা ডান্ডাবাদী ইতালির য আদলে দেখানো হয়েছে। সিল্ডাভিয়া এর শত্রু দেশ।
সান থিওডোর
সান থিওডোর () টিনটিন কমিক্সের একটি কল্পিত দেশ। এটি দক্ষিণ আমেরিকার কলা প্রজাতন্ত্রী দেশ। এটিকে কলম্বিয়া, বলিভিয়াবা ভেনেজুয়েলার আদলে দেখানো হয়েছে। গ্রান চাপ নইয়ে এই দেশ প্রতিবেশী দেশের সাথে বিবাদ্মান। এই দেশে সামরিক অভ্যুত্থানে জেনারেল ট্যাপিওকাকে ক্ষমতাচ্যুত করেন জেনারেল আলকাজার । জেনারেল আলকাজরের সাথে টিনটিন এর ভালো বন্ধুত্ব। এর শত্রুদেশ নুএভো রিকো যার রাজধানী সানফাসিওন।
এই দেশ সান থিওডোরের শত্রু। গ্রান চাপোর তেলখনি নিয়ে এই দেশ যুদ্ধ করছিল(কানভাঙা মুর্তি।)। ইতিহাস অনুযায়ী গ্রান চাকোর যুদ্ধের কথা বলা হয়েছে।
দ্য হিন্দু
দ্য হিন্দু ভারতের একটি ইংরেজি দৈনিক সংবাদপত্র। "দ্য হিন্দু" ভারতের দ্বিতীয় সর্বাধিক প্রচারিত সংবাদপত্র। এই পত্রিকার দৈনিক প্রচারসংখ্যা ১,৪৫৩,৪০৫; যা "দি ইকোনমিকস টাইমস" পত্রিকার প্রচারসংখ্যার সামান্য অধিক। ইন্ডিয়ান রিডারশিপ সার্ভের (আইআরএস) ২০০৮ সালের সমীক্ষা অনুযায়ী, এই পত্রিকার পাঠকসংখ্যা প্রায় ৫,২০০,০০০। পাঠকসংস্থার হিসেব অনুযায়ী ভারতে এই পত্রিকার স্থান তৃতীয় ("দ্য টাইমস অফ ইন্ডিয়া" ও "হিন্দুস্তান টাইমস" পত্রিকার পরেই। দক্ষিণ ভারতে, বিশেষত তামিলনাড়ুতে এই পত্রিকা বহুল প্রচারিত। এই পত্রিকার প্রধান কার্যালয়ও তামিলনাড়ুর রাজধানী চেন্নাইয়ে অবস্থিত। ১৮৭৮ সালে সাপ্তাহিক পত্রিকা হিসেবে প্রথম প্রকাশিত হয় "দ্য হিন্দু" পত্রিকা। পরে ১৮৮৯ সাল থেকে এটি নিয়মিত দৈনিক সংবাদপত্র হিসেবে প্রকাশিত হয়ে আসছে।
১৯৯৫ সালে "দ্য হিন্দু" পত্রিকা একটি অনলাইন সংস্করণ চালু করে। এটিই ছিল প্রথম কোনো ভারতীয় সংবাদপত্রের অনলাইন সংস্করণ।
বর্তমানে "দ্য হিন্দু" পত্রিকার মোট তেরোটি মুদ্রিত সংস্করণ প্রকাশিত হয়। এগুলি হল: বেঙ্গালুরু, চেন্নাই, কোয়েম্বাটোর, দিল্লি, হায়দরাবাদ, কোচি, কলকাতা, মাদুরাই, ম্যাঙ্গালোর, তিরুবনন্তপুরম, তিরুচিরাপল্লি, বিজয়ওয়াড়া ও বিশাখাপত্তনম সংস্করণ।
এম. পি. বিড়লা তারামণ্ডল
এম. পি. বিড়লা তারামণ্ডল হল ভারতের পশ্চিমবঙ্গ রাজ্যের রাজধানী কলকাতা শহরের একটি মহাকাশচর্চা কেন্দ্র ও প্ল্যানেটরিয়াম জাদুঘর। এটি সাঁচীর বৌদ্ধ স্তুপের আদলে নির্মিত একটি একতলা ভবনে অবস্থিত। দক্ষিণ কলকাতার জওহরলাল নেহেরু রোডে ভিক্টোরিয়া মেমোরিয়াল হল, সেন্ট পল'স ক্যাথিড্রাল ও ময়দানের সংযোগস্থলে অবস্থিত এই প্ল্যানেটরিয়ামটি এশিয়ার বৃহত্তম প্ল্যানেটরিয়াম তথা বিশ্বের দ্বিতীয় বৃহত্তম প্ল্যানেটরিয়াম। উল্লেখ্য, ভারতে আরও দুটি বিড়লা প্ল্যানেটরিয়াম আছে। এগুলি হল বি. এম. বিড়লা প্ল্যানেটরিয়াম (চেন্নাই) ও বিড়লা প্ল্যানেটরিয়াম (হায়দ্রাবাদ)।
১৯৬৩ সালের ২ জুলাই ভারতের তৎকালীন প্রধানমন্ত্রী জওহরলাল নেহেরু এই প্ল্যানেটরিয়ামটি উদ্বোধন করেছিলেন। এই প্ল্যানেটরিয়ামে বৈজ্ঞানিক যন্ত্রপাতির নকশা প্রস্তুতের জন্য একটি ইলেকট্রনিকস ল্যাবরেটরি আছে। এছাড়া একটি জ্যোতির্বিজ্ঞান গ্যালারি এবং চিত্রকলা ও বিশিষ্ট জ্যোতির্বিজ্ঞানীদের মূর্তিও এখানে রয়েছে। এখানে একটি মহাকাশ অবজার্ভেটরি আছে। এই অবজার্ভেটরিতে একটি সেলেস্ট্রন সি-১৪ টেলিস্কোপ ও অন্যান্য যন্ত্র পাতি (যেমন, এসটি৬ ক্যামেরা ও সোলার ফিল্টার) রয়েছে। জনসাধারণ ও ছাত্রদের জন্য জ্যোতিবিজ্ঞান, মহাকাশ-পদার্থবিদ্যা, মহাকাশবিজ্ঞান এবং গ্রহনক্ষত্র সংক্রান্ত গণিতবিদ্যার বিভিন্ন প্রকল্পও এখানে চালু রয়েছে। ৬৮০ জন একসঙ্গে এখানে বসে অনুষ্ঠান দেখতে পারেন। দৈনিক অনুষ্ঠানগুলি দুপুর বারোটা থেকে সন্ধ্যা ৭টা পর্যন্ত ইংরেজি, বাংলা ও হিন্দি ভাষায় সঞ্চালিত হয়। মাঝে মাঝে ওড়িয়া, তামিল ও গুজরাতি ভাষাতেও অনুষ্ঠান আয়োজন করা হয়। ছুটির দিনগুলিতে অতিরিক্ত অনুষ্ঠান আয়োজিত হয়।
এমএল ডালমিয়া অ্যান্ড কোম্পানি এই প্ল্যানেটরিয়ামটি নির্মাণ করেছিল। এই সংস্থার প্রধান ছিলেন বিসিসিআই-এর প্রাক্তন সভাপতি জগমোহন ডালমিয়া।
বিড়লা তারামণ্ডলে মহাকাশ বিজ্ঞান সংক্রান্ত বিনামূল্যে একটি কোর্স পড়ানো হয়ে থাকে। এই কোর্সে সাধারণ মানুষকে মহাকাশ বিজ্ঞান সংক্রান্ত প্রাথমিক জ্ঞান দান করা হয় এবং পাঠক্রমের শেষে একটি ডিপ্লোমাও দেওয়া হয়। তারামণ্ডল কর্তৃপক্ষ "জার্নাল অফ বিড়লা প্ল্যানেটোরিয়াম" নামে একটি ইংরেজি গবেষণা পত্রিকাও প্রকাশ করে থাকেন। এখানকার একটি ছোটো সেমিনার হলে নিয়মিত মহাকাশ বিজ্ঞান সংক্রান্ত বক্তৃতার আয়োজন করা হয়ে থাকে।
ভালোবাসা দিবস
ভালোবাসা দিবস বা সেন্ট ভ্যালেন্টাইন'স ডে একটি বার্ষিক উৎসবের দিন যা ১৪ই ফেব্রুয়ারি ভালোবাসা এবং অনুরাগের মধ্যে উদযাপিত হয়। দিবসটি বিশ্বের বিভিন্ন দেশে উদযাপিত হয়ে থাকে, যদিও অধিকাংশ দেশেই দিনটি ছুটির দিন নয় ।
২৬৯ সালে ইতালির রোম নগরীতে সেন্ট ভ্যালেইটাইন'স নামে একজন খৃষ্টান পাদ্রী ও চিকিৎসক ছিলেন। ধর্ম প্রচার-অভিযোগে তৎকালীন রোমান সম্রাট দ্বিতীয় ক্রাডিয়াস তাঁকে বন্দী করেন। কারণ তখন রোমান সাম্রাজ্যে খৃষ্টান ধর্ম প্রচার নিষিদ্ধ ছিল। বন্দী অবস্থায় তিনি জনৈক কারারক্ষীর দৃষ্টহীন মেয়েকে চিকিৎসার মাধ্যমে সুস্থ করে তোলেন। এতে সেন্ট ভ্যালেইটাইনের জনপ্রিয়তার প্রতি ঈর্ষান্বিত হয়ে রাজা তাকে মৃত্যুদণ্ড দেন। সেই দিন ১৪ই ফেব্রুয়ারি ছিল। অতঃপর ৪৯৬ সালে পোপ সেন্ট জেলাসিউও ১ম জুলিয়াস ভ্যালেইটাইন'স স্মরণে ১৪ই ফেব্রুয়ারিকে ভ্যালেন্টাইন' দিবস ঘোষণা করেন। খৃষ্টানজগতে পাদ্রী-সাধু সন্তানদের স্মরণ ও কর্মের জন্য এ ধরনের অনেক দিবস রয়েছে। যেমন: ২৩ এপ্রিল - সেন্ট জজ ডে, ১১ নভেম্বর - সেন্ট মার্টিন ডে, ২৪ আগস্ট - সেন্ট বার্থোলোমিজম ডে, 
১ নভেম্বর - আল সেইন্টম ডে, ৩০ নভেম্বর - সেন্ট এন্ড্রু ডে, ১৭ মার্চ - সেন্ট প্যাট্রিক ডে।
পাশ্চাত্যের ক্ষেত্রে জন্মদিনের উৎসব, ধর্মোৎসব সবক্ষেত্রেই ভোগের বিষয়টি মুখ্য। তাই গির্জা অভ্যন্তরেও মদ্যপানে তারা কসুর করে না। খৃস্টীয় এই ভ্যালেন্টাইন দিবসের চেতনা বিনষ্ট হওয়ায় ১৭৭৬ সালে ফ্রান্স সরকার কর্তৃক ভ্যালেইটাইন উৎসব নিষিদ্ধ করা হয়। ইংল্যান্ডে ক্ষমতাসীন পিউরিটানরাও একসময় প্রশাসনিকভাবে এ দিবস উদযাপন নিষিদ্ধ ঘোষণা করে। এছাড়া অস্ট্রিয়া, হাঙ্গেরি ও জার্মানিতে বিভিন্ন সময়ে এ দিবস প্রত্যাখ্যাত হয়।
সম্প্রতি পাকিস্তানেও ২০১৭ সালে ইসলামবিরোধী হওয়ায় ভ্যালেন্টাইন উৎসব নিষিদ্ধ করে সেদেশের আদালত।
বর্তমানকালে, পাশ্চাত্যে এ উৎসব মহাসমারোহে উদযাপন করা হয়। যুক্তরাজ্যে মোট জনসংখ্যার অর্ধেক প্রায় ১০০ কোটি পাউন্ড ব্যয় করে এই ভালোবাসা দিবসের জন্য কার্ড, ফুল, চকোলেট, অন্যান্য উপহারসামগ্রী ও শুভেচ্ছা কার্ড ক্রয় করতে, এবং আনুমানিক প্রায় ২.৫ কোটি শুভেচ্ছা কার্ড আদান-প্রদান করা হয়।
কালীঘাট মন্দির
কালীঘাট মন্দির কলকাতার একটি প্রসিদ্ধ কালীমন্দির এবং একান্ন শক্তিপীঠের অন্যতম হিন্দু তীর্থক্ষেত্র। এই তীর্থের পীঠদেবী দক্ষিণাকালী এবং ভৈরব বা পীঠরক্ষক দেবতা নকুলেশ্বর। পৌরাণিক কিংবদন্তি অনুসারে, সতীর দেহত্যাগের পর তাঁর ডান পায়ের চারটি (মতান্তরে একটি) আঙুল এই তীর্থে পতিত হয়েছিল। কালীঘাট একটি বহু প্রাচীন কালীক্ষেত্র। কোনো কোনো গবেষক মনে করেন, "কালীক্ষেত্র" বা "কালীঘাট" কথাটি থেকে "কলকাতা" নামটির উদ্ভব। জনশ্রুতি, ব্রহ্মানন্দ গিরি ও আত্মারাম ব্রহ্মচারী নামে দুই সন্ন্যাসী কষ্টিপাথরের একটি শিলাখণ্ডে দেবীর রূপদান করেন। ১৮০৯ সালে বড়িশার সাবর্ণ জমিদার শিবদাস চৌধুরী, তাঁর পুত্র রামলাল ও ভ্রাতুষ্পুত্র লক্ষ্মীকান্তের উদ্যোগে আদিগঙ্গার তীরে বর্তমান মন্দিরটি নির্মিত হয়েছে। পরবর্তীকালে মন্দিরের কিছু পোড়ামাটির কাজ নষ্ট হয়ে গেলে সন্তোষ রায়চৌধুরী সেগুলি সংস্কার করেন। বর্তমান এই মন্দিরটি নব্বই ফুট উঁচু। এটি নির্মাণ করতে আট বছর সময় লেগেছিল এবং খরচ হয়েছিল ৩০,০০০ টাকা। মন্দির সংলগ্ন জমিটির মোট আয়তন ১ বিঘে ১১ কাঠা ৩ ছটাক; বঙ্গীয় আটচালা স্থাপত্যশৈলীতে নির্মিত মূল মন্দিরটির আয়তন অবশ্য মাত্র ৮ কাঠা। মূল মন্দির সংলগ্ন অনেকগুলি ছোটো ছোটো মন্দিরে রাধাকৃষ্ণ, শিব প্রভৃতি দেবতা পূজিত হন।
কালীঘাট কালীমন্দিরের কষ্টিপাথরের কালীমূর্তিটি অভিনব রীতিতে নির্মিত। মূর্তিটির জিভ, দাঁত ও মুকুট সোনার। হাত ও মুণ্ডমালাটিও সোনার। মন্দিরে মধ্যে একটি সিন্দুকে সতীর প্রস্তরীভূত অঙ্গটি রক্ষিত আছে; এটি কারোর সম্মুখে বের করা হয় না। প্রতি বছর পয়লা বৈশাখ, দুর্গাপূজা ও দীপান্বিতা কালীপূজার দিন মন্দিরে প্রচুর ভক্ত ও পু্ণ্যার্থীর সমাগম ঘটে।
কালীঘাট মন্দিরের নিকটেই পীঠরক্ষক দেবতা নকুলেশ্বর শিবের মন্দির। ১৮৫৪ সালে তারা সিং নামে জনৈক পাঞ্জাবি ব্যবসায়ী বর্তমান নকুলেশ্বর মন্দিরটি নির্মাণ করিয়েছিলেন। শিবরাত্রি ও নীলষষ্ঠী উপলক্ষে এই মন্দিরে প্রচুর ভক্ত সমাগম হয়। কালীমন্দিরের পশ্চিম দিকে রয়েছে শ্যাম রায়ের মন্দির। ১৮৪৩ খ্রিস্টাব্দে বাওয়ালির জমিদার উদয়নারায়ণ মণ্ডল এই মন্দিরটি নির্মাণ করিয়েছিলেন। এখানে রামনবমী ও দোলযাত্রা অনুষ্ঠিত হয়। ১৮৬২ সালে শবদাহের জন্য মন্দিরের অদূরে নির্মিত হয় কেওড়াতলা মহাশ্মশান। বাংলার বহু বিশিষ্ট ব্যক্তিত্বের শেষকৃত্য সম্পন্ন হয়েছে এই শ্মশানে। এখানকার শ্মশানকালী পূজা বিখ্যাত।
সত্যযুগে দক্ষ প্রজাপতি স্বগৃহে এক মহাযজ্ঞের আয়োজন করেছিলেন। সেই যজ্ঞে দেবতা, মুনি-ঋষি, যক্ষ, কিন্নর সকলকে নিমন্ত্রণ করলেও, দক্ষ আপন কন্যা সতী ও জামাতা শিবকে নিমন্ত্রণ জানাননি। সতী বিনা আমন্ত্রণে যজ্ঞস্থলে উপস্থিত হলে, তাঁর সম্মুখেই যক্ষ শিবের নিন্দা করেন। পতিনিন্দা সহ্য করতে না পেরে তৎক্ষণাৎ যজ্ঞকুণ্ডে আত্মবিসর্জন দেন সতী। তখন শিব ক্রুদ্ধ হয়ে সতীর শবদেহ স্কন্ধে নিয়ে বিশ্বধ্বংস করার উদ্দেশ্যে তাণ্ডবনৃত্য শুরু করেন। তাঁকে শান্ত করতে বিশ্বপালক বিষ্ণু আপন সুদর্শন চক্র দিয়ে সতীর দেহ খণ্ডবিখণ্ড করে দেন। সতীর খণ্ডবিখণ্ড দেহের টুকরোগুলি পৃথিবীর নানা স্থানে পতিত হয়েছিল। পৃথিবীতে পড়ামাত্রই এগুলি প্রস্তরখণ্ডে পরিণত হয়। "পীঠমালা" তন্ত্র অনুযায়ী, সতীর ডান পায়ের চারটি আঙুল পড়েছিল কালীঘাটে।
সুলতান আহমেদ মসজিদ
সুলতান আহমেদ মসজিদ (তুর্কি ভাষায়:Sultanahmet Camii) তুরস্কের ইস্তানবুল শহরে অবস্থিত একটি ঐতিহাসিক মসজিদ। মসজিদের অভ্যন্তরের দেওয়াল নীল রঙের টাইলস দিয়ে সুসজ্জিত বলে এই মসজিদটি নীল মসজিদ (ইং: ব্লু মস্ক) নামে পরিচিত। এটি ১৬০৯ খ্রিস্টাব্দ থেকে ১৬১৬ খ্রিস্টাব্দের মধ্যে উসমানীয় সম্রাজ্যের সুলতান আহমেদ বখতি নির্মাণ করেন। মসজিদ কমপ্লেক্সে একটি মাদরাসা, একটি পান্থনিবাস এবং প্রতিষ্ঠাতার সমাধি অবস্থিত। যদিও বর্তমানে এটি মসজিদ হিসেবে ব্যবহৃত হয় তথাপি এটি ইস্তানবুলের অন্যতম জনপ্রিয় পর্যটন আকর্ষণ।
তুরাগ নদী
তুরাগ নদী বাংলাদেশের ঢাকা ও গাজীপুর জেলার একটি নদী। নদীটির দৈর্ঘ্য ৬২ কিলোমিটার, গড় প্রস্থ ৮২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক তুরাগ নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২৫। এটি ঢাকা শহরের সীমানা দিয়ে বয়ে যাওয়া ৪টি নদীর মধ্যে ১টি। এই নদীর গভীরতা ১৩.৫ মিটার। নদী অববাহিকার আয়তন ১ হাজার ২১ বর্গ কিমি। সারা বছরই এর প্রবাহ থাকে। জানুয়ারি থেকে মার্চ মাস পর্যন্ত পানিপ্রবাহ কম থাকে। তখন মিরপুরে পরিমাপ ১২৪ ঘনমিটার/সেকেন্ড এবং গভীরতা হয় ৪.৫ মিটার। কিন্তু বর্ষা মৌসুমে আগষ্টে এই প্রবাহ বেড়ে ১১৩৬ ঘনমিটার/সেকেন্ডে দাঁড়ায়। তুরাগ নদের নিম্নাংশে জোয়ার-ভাটার প্রভাব রয়েছে।
তুরাগ নামের নদীটি গাজীপুর জেলাধীন কালিয়াকৈর উপজেলার প্রবহমান বংশী নদী থেকে উৎপত্তি লাভ করে ঢাকা জেলার সাভার উপজেলার বিরুলিয়া ইউনিয়নে এসে দুটি ধারায় বিভাজিত হয়েছে। এর একটি শাখা সাভার উপজেলার কাউন্দিয়া ইউনিয়নে বংশী নদীতে এবং মূল শাখাটি আমিনবাজার ইউনিয়ন পর্যন্ত প্রবাহিত হয়ে বুড়িগঙ্গা নদীতে পতিত হয়েছে।
অর্থাৎ এটি বংশী নদীর শাখা। সে হিসেবে এটি কালিয়াকৈর, জয়দেবপুর, মির্জাপুর, গাজীপুর, সাভার, মিরপুর দিয়ে প্রবাহিত হয়ে মোহাম্মদপুর থানা এলাকায় বুড়িগঙ্গায় মিলিত হয়েছে। তুরাগ নদ সর্পিলভাবে প্রবেশ করে প্রথমে কিছুটা পূর্ব দিকে অগ্রসর হয়ে তারপর বুড়িগঙ্গায় পড়েছে। টঙ্গীখাল তুরাগ নদে মিলিত হয়েছে মিরপুরের উত্তরে। তুরাগের ছোট একটি শাখা কালিয়াকৈরের কাছ থেকে উৎপন্ন হয়ে কড্ডা এলাকার মধ্য দিয়ে প্রবাহিত হয়ে দক্ষিণে টঙ্গী খালে পড়েছে। স্থানীয়ভাবে এই শাখাকেও তুরাগ নদ বলে। সারা বছরই নদটি নৌকা চলাচলের উপযোগী। গ্রীষ্মে ক্ষীণকায় হয়ে পড়লেও তুরাগ একটি সক্রিয় নদ। যমুনা নদীর অবক্ষেপ প্রায় সুদূর টঙ্গী খাল পর্যন্ত তুরাগের উপত্যকা জুড়ে রয়েছে। ১৯৫০ সালের আসাম ভূমিকম্পের পর এমন ঘটেছে। এই নদীতীরে মির্জাপুর, কাশিমপুর, ধীতপুর, বিরুলিয়া, উয়ালিয়া, বনগাঁ প্রভৃতি স্থান অবস্থিত।
ঢাকার নদীমাতৃক বৈশিষ্ট্য দেখে বলা যায়, তুরাগে প্রচুর মাছ ছিল কিন্তু বর্তমানে তীব্র পানি দূষণে ভুগছে। যখন নদীকে বিস্তৃত করার চেষ্টা করা হয়েছে, অধিকাংশ কারখানা পরিবেশ আইনের খুব সামান্য অংশই মেনে চলতে চেষ্টা করেছে এবং পানির দৃশ্যমান রং পাল্টে গিয়ে নোংরা হয়েছে।
তুরাগ নদীর তীরে মুসলমানদের দ্বিতীয় বৃহত্তম মহাসমাবেশ বিশ্ব ইজতেমা প্রতি বছর পালিত হয়।
তুরস্কের প্রদেশসমূহ
তুরস্ক ৮১টি প্রদেশে (তুর্কি ভাষায়:) বিভক্ত। প্রতিটি প্রদেশে প্রাদেশিক সরকার রয়েছে। প্রত্যেকটি প্রদেশ আবার কয়েকটি জেলায় বিভক্ত। প্রত্যেক প্রদেশের একটি সরকারী এলাকা রয়েছে, এ ধরণের এলাকার নাম সাধারণত প্রদেশের নামই হয়ে থাকে। তএ ব্যতিক্রম হল হাতায়, কোজায়েলি এবং সাকারিয়া।
রাজতন্ত্র
যে শাসনব্যবস্থায় কোন শাসক বংশানুক্রমিকভাবে শাসন করার সুযোগ পান। 
রাজতন্ত্রী দেশের শাসককে রাজা বলে। রাজা শব্দের প্রতিশব্দ শাহ, সুলতান, নৃপতি, নরেশ ইত্যাদি।
রাজতন্ত্রী দেশের নারী শাসককে রাণী বলে।
পাঞ্জাবি জাতি
পাঞ্জাবি জাতি (পাঞ্জাবি:ਪੰਜਾਬੀ ,) দক্ষিণ এশিয়ার একটি ইন্দো-আর্য জাতি। এই জাতির প্রধান বাসভূমি হল পাঞ্জাব অঞ্চল। উল্লেখ্য, এই অঞ্চলেই বিশ্বের প্রাচীনতম সভ্যতাগুলি অন্যতম সিন্ধু সভ্যতা বিকাশলাভ করেছিল। পাঞ্জাবিদের জাতিপরিচিতি প্রধানত সাংস্কৃতিক ও ভাষাগত। এঁদের প্রথম ভাষা পাঞ্জাবি। পাঞ্জাবি ভাষা একটি ইন্দো-ইউরোপীয় ও ইন্দো-সিথিয়ান ভাষা। বর্তমানকালে অবশ্য পাঞ্জাবিদের জাতি পরিচিতির সংজ্ঞা অনেক প্রসারিত হয়েছে। পাঞ্জাবি বংশোদ্ভুত অভিবাসনকারী, এমনকি যাঁরা পাঞ্জাবি ভাষায় আর কথা বলেন না, তাঁদেরও পাঞ্জাবি বলে অভিহিত করা হয়।
পাঞ্জাবিদের প্রধানত দেখা যায় পাঞ্জাব অঞ্চলে। বর্তমানে এই অঞ্চল ভারতের পাঞ্জাব রাজ্য ও পাকিস্তানের পাঞ্জাব প্রদেশে বিভক্ত। পাকিস্তানে পাঞ্জাবিরা বৃহত্তম জাতিগোষ্ঠী; মোট জনসংখ্যার ৬০ শতাংশ। পাকিস্তানে পাঞ্জাবিদের বাস মূলত পাঞ্জাব প্রদেশ ও আজাদ কাশ্মীরে। ভারতে পাঞ্জাবিরা মোট জনসংখ্যার মাত্র ৩ শতাংশ। এদেশে পাঞ্জাবিদের বাস মূলত পাঞ্জাব, হরিয়ানা, হিমাচল প্রদেশ, দিল্লি ও কেন্দ্রশাসিত অঞ্চল চণ্ডীগড়ে। এছাড়াও জম্মু ও কাশ্মীর রাজ্যের জম্মু অঞ্চলে এবং রাজস্থান, উত্তরাঞ্চল ও উত্তরপ্রদেশ রাজ্যে পাঞ্জাবিদের একটি বিরাট অংশ বাস করেন।
পাকিস্তানের প্রধান ভাষা পাঞ্জাবি। এটি ভারতে একাদশ এবং সমগ্র দক্ষিণ এশিয়ায় তৃতীয় সর্বাধিক কথিত ভাষা। এথনোলগের ২০০৫ সালের প্রাককলন অনুযায়ী, সারা বিশ্বে মোট পাঞ্জাবি ভাষাভাষী জনসংখ্যা ৮৮ মিলিয়ন; এই কারণে এটি সারা বিশ্বের প্রায় একাদশতম সর্বাধিক কথিত ভাষা। ২০০৮ সালের পাকিস্তানের জনগণনা অনুযায়ী, পাকিস্তানে পাঞ্জাবি ভাষাভাষীদের জনসংখ্যা প্রায় ৭৬,৩৩৫,৩০০। ২০০১ সালের ভারতের জনগণনা অনুযায়ী, এদেশে মোট পাঞ্জাবি ভাষাভাষীদের জনসংখ্যা ২৯,১০২,৪৭৭। এছাড়াও বিশ্বের একাধিক দেশে পাঞ্জাবি ভাষা সংখ্যালঘু ভাষার মর্যাদাপ্রাপ্ত। যুক্তরাজ্যে পাঞ্জাবি ভাষা বর্তমানে ইংরেজির পরেই দ্বিতীয় সর্বাধিক ব্যবহৃত ভাষা। আবার সাম্প্রতিককালে দ্রুত পাঞ্জাবি জনসংখ্যা বৃদ্ধির জেরে এই ভাষা কানাডায় ইংরেজি, ফরাসি ও চীনার পরে চতুর্থ বৃহত্তম ভাষার মর্যাদা পেয়েছে। এছাড়াও মার্কিন যুক্তরাষ্ট্র, কেনিয়া, তানজানিয়া, উগান্ডা, হংকং, মালয়েশিয়া, সিঙ্গাপুর, অস্ট্রেলিয়া, নিউজিল্যান্ড ও পারস্য উপসাগরীয় দেশগুলিতে প্রচুর পাঞ্জাবিদের দেখা মেলে।
পাঞ্জাবিরা জাতিগত ও ভাষাগতভাবে দক্ষিণ এশিয়ার ইন্দো-আর্য জাতিগোষ্ঠীর সঙ্গে সম্পর্কযুক্ত। বর্তমানে সারা বিশ্বে পাঞ্জাবি জনসংখ্যা প্রায় ১২০ মিলিয়ন।
রাজা আর্থার
রাজা আর্থার ছিল উথার পেনড্রাগনের ছেলে, যে গ্রেট ব্রিটেনের উপকথার একটি গুরুত্বপূর্ণ চরিত্র। সেখানে সে যুদ্ধ জন্য এবং শান্তির জন্য একজন আদর্শ রাজার চরিত্র হিসেবে আবির্ভূত হয়। ইতিহাস অনুসারে তিনি ছিলেন একজন রোমান এবং মধ্যযুগের কিংবদন্তির ব্রিটিশ নেতা, যে ৬ষ্ঠ শতাব্দীর আগের স্যাক্সন আক্রমণকারীদের বিরুদ্ধে ব্রিটেনের প্রতিরহ্মার নেতা হিসেবে নেতৃত্ব দিয়েছিল। এইটি ব্রিটেনের বিষয়ের প্রধান চরিত্র (ব্রেটোন এবং আর্থারিয়ান চক্র), যদিও আর্থারের সম্বন্ধে মতানৈক্য আছে, অথবা একটি আসল ব্যক্তি যার চরিত্র তৈরি করা হয়েছে, যে সত্যি ছিল।
আদানা প্রদেশ
আদানা প্রদেশ তুরস্কের একটি প্রদেশ যার আয়তন ১৪.০৩০ বর্গ কিলোমিটার। আদানা প্রদেশ তুরস্কের দক্ষিণাঞ্চলে ভূমধ্যসাগরের তীরে অবস্থিত। এর পশ্চিমে মেরসিন, দক্ষিণ-পূর্বে হাতায়, পূর্বে ওসমানিয়ে, উত্তরপূর্বে কাহরামানমারাশ, উত্তরে কায়সেরি এবং উত্তর-পশ্চিমে নিদে প্রদেশ অবস্থিত। আদানা প্রদেশের প্রশাসনিক অঞ্চল হল আদানা। এই প্রদেশটি চুকোরোভা অঞ্চলের অন্তর্গত।
বি-২ স্পিরিট
বি-২ স্পিরিট () মার্কিন যুক্তরাষ্ট্রের একটি ভারী বোমারু বিমান, যা "স্টেল্থ বোম্বার" ("Stealth Bomber") নামেও পরিচিত। এটি তৈরি করেছে নর্থরোপ গ্রুমম্যান। এটি রাডার দ্বারা সহজে শনাক্ত করা যায় না, এবং বড় ধরনের আকাশযুদ্ধের উপযোগী করে এটিকে নির্মাণ করা হয়েছে। এটি প্রচলিত ও নিউক্লীয় উভয় প্রকার বোমা বহন ও বর্ষণ করতে পারে। এই বিমানটির উচ্চ নির্মাণ ও রক্ষণাবেক্ষণ খরচের জন্য এটি মার্কিন কংগ্রেস ও পেন্টাগনে বেশ কিছু বিতর্ক তৈরি করেছে। উচ্চ নির্মাণ ব্যয়ের কারণে ১৯৮০-এর দশকের শেষ ভাগ থেকে ১৯৯০-এর দশকে, মার্কিন কংগ্রেস প্রাক্কালিত ১৩২টি বিমান নির্মাণের সিদ্ধান্ত থেকে সরে এসে মাত্র ২১টি বিমান নির্মাণ করে।
প্রতি বি-২ স্পিরিট বিমানের গড় নির্মাণ ব্যয় ৭৩.৭ কোটি মার্কিন ডলার। এছাড়া প্রতিটি বিমানের রক্ষণাবেক্ষণ ব্যয় গড়ে প্রায় ৯২.৯ কোটি মার্কিন ডলার, যার মধ্যে আছে খুচরো যন্ত্রাংশ, বিভিন্ন প্রয়োজনীয় উপকরণ, রেট্রোফিটিং, এবং সফটওয়্যার সাপোর্ট। এই বিমান নির্মাণ প্রকল্পে প্রতিটি বিমানের ক্ষেত্রে গড়ে মোট ব্যয় হয়েছে প্রায় ২১০ কোটি মার্কিন ডলার (১৯৯৭ সালে ডলারের মূল্যমান অনুযায়ী), এবং এর মধ্যে আছে উন্নয়ন, প্রকৌশল, পরীক্ষণ প্রভৃতি ব্যয়।
বর্তমানে যুক্তরাষ্ট্রের বিমান বাহিনী মোট ২০টি বি-২ স্পিরিট পরিচালনা করছে। যদিও এই বিমানগুলো স্নায়ু যুদ্ধকে সামনে রেখে নির্মাণ করা হয়েছে, কিন্তু পরবর্তীকালে এগুলো ১৯৯৯ সালের কসোভো যুদ্ধে সাইবেরিয়াতে, এবং ইরাক যুদ্ধ ও ২০০১-এর আফগানিস্তান যুদ্ধেও ব্যবহৃত হয়েছে। ২০০৮ সালে উড্ডয়নের মুহুর্তে ক্র্যাশ করে একটি বিমান ধ্বংস হয়ে যায়।
এই বিমানে মোট আরোহীর সংখ্যা দুই, এবং এটি ৮০ × জেডিএএম জিপিএস নিয়ন্ত্রিত বোমা, অথবা অত্যন্ত বিমান সুরক্ষিত স্থানে ১৬ × বি৮৩ নিউক্লিয়ার বোমা একবারে ফেলতে পারে। বি-২ স্পিরিট-ই একমাত্র বিমান যা দূর আকাশ থেকে স্টেল্‌থ অবস্থানে থেকেও ভূমিতে নির্দিষ্ট লক্ষমাত্রায় বোমা ছুড়তে পারে।
বি-২ স্পিরিট বোমারু বিমান তৈরির প্রকল্প শুরু হয় ১৯৭৯ সালে কালো প্রকল্প অ্যাডভান্সড টেকনোলজি বোম্বার (এটিবি) নামে। সে সময় স্নায়ুযুদ্ধ ছিলো প্রকট, এবং ১৯৭৯ ও ১৯৮০ সালে রাষ্ট্রপতি নির্বাচন ক্যাম্পেইনে প্রার্থী রনাল্ড রেগান মার্কিন সামরিক বাহিনীর শক্তি ও মর্যাদা বৃদ্ধি করবেন বলে প্রতিশ্রুতি দিয়েছিলেন। ১৯৮০ সালের ২২ আগস্ট কার্টার প্রশাসন মার্কিন যুক্তরাষ্ট্রের প্রতিরক্ষা দপ্তরের আওতায় এটিবি প্রকল্পসহ স্টেল্‌থ বিমানের উন্নয়ন ও বিকাশে কাজ শুরু করে। ২০০৭ সালে এটি প্রকাশ পায় যে, ম্যাসাচুসেট্‌স ইনস্টিটিউট অফ টেকনোলজির বিজ্ঞানীগণ ১৯৮০-এর দশকে এই প্রকল্পের সফলতার জন্য চুক্তিভিক্তিক গোপনীয়তার সাথে কাজে অংশ নিয়েছিলেন।
ক্যালকাটা ইলেকট্রিক সাপ্লাই কর্পোরেশন
ক্যালকাটা ইলেকট্রিক সাপ্লাই কর্পোরেশন বা সিইএসসি কলকাতার প্রধান বিদ্যুৎ সরবরাহকারী সংস্থা। কলকাতা পৌরসংস্থার অধিভুক্ত এলাকা ছাড়াও পার্শ্ববর্তী হাওড়া, হুগলি, উত্তর চব্বিশ পরগনা ও দক্ষিণ চব্বিশ পরগনার কিয়দংশেও এই সংস্থা বিদ্যুৎ সরবরাহ করে থাকে।
১৮৯৭ সালের ৭ জানুয়ারি কিলবার্ন অ্যান্ড কোং ইন্ডিয়ান ইলেকট্রিক কোম্পানি লিমিটেডের এজেন্ট হিসেবে কলকাতায় বিদ্যুৎ সরবরাহের লাইসেন্স অর্জন করে। এরপরই কোম্পানি নাম পরিবর্তন করে হয় "ক্যালকাটা ইলেকট্রিক সাপ্লাই কর্পোরেশন লিমিটেড"। ১৮৯৯ সালের ১৭ এপ্রিল প্রিন্সেপ ঘাটের কাছে কলকাতার প্রথম পাওয়ার জেনারেটিং স্টেশনটি স্থাপিত হয়। ১৯০২ সালে ক্যালকাটা ট্রামওয়েজ কোম্পানি ঘোড়ায় টানা ট্রামের বদলে ইলেকট্রিক ট্রাম চালু করে। ১৯০৬ সালে আরও তিনটি পাওয়ার জেনারেটিং স্টেশন স্থাপিত হয়। ১৯৩৩ সালে ধর্মতলা অঞ্চলের ভিক্টোরিয়া হাউসে কোম্পানির কার্যালয় স্থানান্তরিত হয়। বর্তমানে এটিই কোম্পানির স্থায়ী ঠিকানা। ১৯৭৮ সালে কোম্পানি পুনরায় নাম পরিবর্তন করে হয় "ক্যালকাটা ইলেকট্রিক সাপ্লাই কর্পোরেশন (ইন্ডিয়া) লিমিটেড"। ১৯৭০ এবং ১৯৮০-এর দশক থেকে কলকাতায় নিয়মিত পাওয়ার কাট বা লোডশেডিং শুরু হয়। আরপিজি গোষ্ঠী এই কোম্পানির সঙ্গে যুক্ত হলে ১৯৮৯ সালে কোম্পানির নতুন নামকরণ হয় "সিইএসসি লিমিটেড"।
বাংলাদেশের বিদ্যালয়সমূহের তালিকা
বাংলাদেশের বিদ্যালয়সমূহের মধ্যে কিছু বিদ্যালয়ের তালিকা নিম্নে দেওয়া হল:
ডিমু বরগীর
ডিমু বরগীর (ইংরেজি উচ্চারণ: ) একটি নরওয়েজীয় ব্ল্যাক মেটাল ব্যান্ড। এ ব্যান্ডটিকে সবচেয়ে বাণিজ্যিকভাবে সফল ব্ল্যাক মেটাল ব্যান্ড হিসেবে ধরা হয়। ১৯৯৩ সালে এ ব্যান্ডটি প্রতিষ্ঠিত হয়। ডিমু বরগীর মানে হলো অন্ধকার শহরগুলো। এ ব্যান্ডটিকে এ পর্যন্ত ৮টি স্টুডিও অ্যালবাম প্রকাশ করেছে। ২০১০ সালে তাদের ৯ম অ্যালবাম প্রকাশ হবে।
আদিয়ামান প্রদেশ
আদিয়ামান প্রদেশ তুরস্কের দক্ষিণাঞ্চলের একটি প্রদেশ। ১৯৫৪ সালে এই প্রদেশটি সৃষ্টি করা হয় এবং এটি আগে মালাতিয়া প্রদেশের একটি অংশ ছিল। আদিয়ামান প্রদেশের আয়তন ৭,৬১৪ বর্গ কিলোমিটার এবং জনসংখ্যা প্রায় ৬৭৭,৫১৮। ১৯৯০ সালে প্রদেশটির জনসংখ্যা ছিল ৫১৩,১৩১। এই প্রদেশের রাজধানী আদিয়ামান।
বহুকাল পূর্বে থেকে এই প্রদেশে জনবসতি স্থাপিত হয়েছিল এবং অনেক সভ্যতা এই অঞ্চলে বসতি স্থাপন করেছিল। একারণে প্রদেশটিতে বেশ কয়েকটি ঐতিহাসিক স্থাপনা রয়েছে যা পর্যটক আকর্ষণ করে। নেমরুদ দায়ি নামে একটি পবিত্র স্থান এখানে রয়েছে এবং এটিই এ অঞ্চলের সবচেয়ে উল্লেখযোগ্য পর্যটন আকর্ষণ। আতাতুর্ক জলাধারের একটি বৃহৎ অংশ এই প্রেদেশ উপস্থিত। সেচ ও কৃষিখাতে বিপুল বিনিয়োগের ফলে এই অঞ্চলের কৃষি উৎপাদন ব্যাপক বৃদ্ধি পেয়েছে। তবে অর্থনৈতিকভাবে আদিয়ামান প্রদেশ তুরস্কের অন্যতম পশ্চাৎপদ প্রদেশ।
আদিয়ামান প্রদেশ ৯টি জেলায় বিভক্ত:
হেয়ার কন্ডিশনার
হেয়ার কন্ডিশনার হলো চুলের প্রসাধনীবিশেষ। যা চুল আচড়ানো ও চুলের স্টাইল করার সময় চুলকে নমনীয় হতে সাহায্য করে। শ্যাম্পু করার পর চুলে যে রুক্ষতার সৃষ্টি হয়, কন্ডিশনার তা কাটিয়ে চুলকে আরো নরম করে।
কিরকোফের বর্তনীর সমীকরণসমূহ
কির্শফ এর বর্তনীর সমীকরণসমূহে দুইটি সমীকরণ বর্ণনা করে, একটি চার্জ সংরক্ষণ এবং অপরটি শক্তি বৈদ্যুতিক বর্তনীতে। ১৮৪৫ সালে জার্মান পদার্থবিজ্ঞানী গুস্টাফ কির্শফের জটিল বর্তনীর রোধ, বিদ্যুৎ প্রবাহ ইত্যাদি নির্ণয়ের জন্য এই দুইটি সূত্র প্রতিপাদন করেন। সূত্র দুইটি তড়িৎ প্রবাহ এবং তড়িৎ বিভব পার্থক্যের সাথে সম্পৃক্ত।
তড়িৎ ও ইলেকট্রনিক প্রকৌশলে একে অধিক মাত্রায় ব্যবহার করা হয়। এদেরকে কির্শফ এর নিয়ম বা সাধারণভাবে কির্শফের সূত্রও বলা হয়ে থাকে।
"তড়িৎ বর্তনীর কোন সংযোগ বিন্দুতে মিলিত প্রবাহমাত্রাগুলোর বীজগাণিতিক যোগফল শুন্য হয়।"
কোন একটি জাংশন থেকে তড়িৎ বের হলে ঋণাত্মক এবং প্রবেশ করলে ধনাত্মক রাশি হিসেবে ধরে নেয়া হয়। সূত্রটিকে নিম্নোক্তভাবে উপস্থাপন করা যায়
"কোন আবদ্ধ তড়িৎ বর্তনীর বিভিন্ন অংশগুলোর রোধ এবং তাদের মধ্য দিয়ে প্রবাহিত তড়িৎ প্রবাহের গুণফলসমূহের বীজগাণিতিক সমষ্টি ঐ বর্তনীর অন্তর্ভুক্ত মোট তড়িচ্চালক শক্তির সমান।"
ভোডাফোন এসার
ভোডাফোন এসার (পূর্বনাম হাচিনসন এসার) ভারতের একটি মোবাইল অপারেটর। ২৩টি টেলিকম বৃত্তে পরিষেবাদানকারী এই সংস্থার প্রধান কার্যালয় মুম্বই শহরে অবস্থিত। ভোডাফোন এসারের মালিক ভোডাফোন গোষ্ঠী (৬৭%) ও এসার গোষ্ঠী (৩৩%)। রাজস্বের বিচারের ভারতী এয়ারটেলের পর ভারতে এই সংস্থার স্থান দ্বিতীয় এবং গ্রাহক সংখ্যার বিচারে তৃতীয়। ২০০৯ সালের ৩১ জুনের হিসেব অনুযায়ী, ভোডাফোন ইন্ডিয়ার গ্রাহক বাজার শেয়ার ১৮.৮% ও রাজস্ব বাজার শেয়ার ২০.৭%।
২০০৭ সালের ১১ ফেব্রুয়ারি রিলায়েন্স কমিউনিকেশন ও হিন্দুজা গোষ্ঠীকে পিছনে ফেলে ভোডাফোন ১১.১ বিলিয়ন মার্কিন ডলারের বিনিময়ে হাচিনসন-এসারে লি কা সিঙের ৬৭% কর্তৃত্বভাগ কিনে নেয়। এসার গোষ্ঠীর হাতে রয়ে যায় মাত্র ৩৩% ভাগ। সমগ্র কোম্পানিটির মূল্য ছিল ১৮.৮ বিলিয়ন মার্কিন ডলার। ২০০৮ সালের ৮ মে হস্তান্তর সমাপ্ত হয়। সংস্থার পোষাকি নাম ভোদাফোন এসার হলেও দেশে এই সংস্থাটি ভোডাফোন নামেই পরিচিতি অর্জন করেছে। এই সংস্থা সারা ভারতে প্রিপেড ও পোস্টপেড জিএসএম সেলুলার ফোন কভারেজ প্রদান করেন। মহানগরগুলিতে এই সংস্থার উপস্থিতি লক্ষ্যণীয়।
খেমেদ
খেমেদ () টিনটিন কমিক্সের একটি কল্পিত দেশ। এটি মধ্য প্রাচ্যএর প্রজাতন্ত্রী দেশ। এটিকে সৌদী আরব আদলে দেখানো হয়েছে। এই দেশে আমীর বিন কলিশ এযাবকে সামরিক অভ্যুত্থানে ক্ষমতাচ্যুত করেন বাব এল আহর । আমীর বিন কলিশ এযাবএর সাথে টিনটিনএর ভালো বন্ধুত্ব। পরে ক্ষমতা ফিরে পান আমীর বিন কলিশ এযাব।
আফিয়নকারাহিসার প্রদেশ
আফিয়নকারাহিসার প্রদেশ তুরস্কের পশ্চিমাঞ্চলের একটি প্রদেশ। একে অনেক সময় আফিয়ন বলা হয়। এর উত্তর-পশ্চিমে কুতাহিয়া, পশ্চিমে উশাক, দক্ষিণ-পশ্চিমে দেনিযলি, দক্ষিণ-পূর্বে ইস্পার্টা এবং উত্তরে এসকিশেহির প্রদেশ অবস্থিত। এই প্রদেশের প্রাদেশিক রাজধানী আফিয়নকারাহিসার। প্রদেশটির আয়তন ১৪.২৩০ বর্গকিলোমিটার এবং জনসংখ্যা প্রায় ৬,৯৭,৫৫৯ (২০১০ অণুমিত)।
আফিয়নকারাহিসার প্রদেশ ১৮ টি জেলায় বিভক্ত। এগুলো হলঃ
দি ইন্ডিয়ান এক্সপ্রেস
দি ইন্ডিয়ান এক্সপ্রেস ভারতের একটি দৈনিক ইংরেজি সংবাদপত্র। ১৯৩১ সালে চেন্নাইয়ের পি. বরদারাজুলু নাইডু এই সংবাদপত্রটি প্রথম প্রকাশ করেন। ১৯৯১ সাল পর্যন্ত এই সংবাদপত্রের মালিক ছিলেন রামনাথ গোয়েঙ্কা। ১৯৯১ সালের রামনাথ গোয়েঙ্কার মৃত্যুর পর ১৯৯৯ সালে গোয়েঙ্কাদের পারিবারিক বিবাদের ফলে এই পত্রিকার মালিকানা দ্বিধাবিভক্ত হয়ে যায়। গোষ্ঠীর একটি অংশ দক্ষিণ ভারত থেকে "দ্য নিউ ইন্ডিয়ান এক্সপ্রেস" চালু করেন; অন্যদিকে উত্তর ভারতের সংস্করণটি মুম্বই থেকে প্রকাশিত হতে শুরু করে। এই সংস্করণটির নাম হয় ""দি ইন্ডিয়ান এক্সপ্রেস""। ভারতের প্রত্যেকটি প্রধান শহর থেকে এই পত্রিকার সংস্করণ প্রকাশিত হয়। বর্তমানে এটি ভারতের একটি গুরুত্বপূর্ণ তথা সারা বিশ্বে প্রচারিত সংবাদপত্র।
"দি ইন্ডিয়ান এক্সপ্রেস" পত্রিকাটির মালিক ইন্ডিয়ান এক্সপ্রেস গোষ্ঠী। এই গোষ্ঠীর চেয়ারম্যান তথা ম্যানেজিং ডিরেক্টর হলেন বিবেক গোয়েঙ্কা। গোষ্ঠীর অন্য একটি উল্লেখযোগ্য সংবাদপত্র হল "দ্য ফাইনানসিয়াল এক্সপ্রেস" যেটি মূলত ভারতের অর্থনীতি ও শেয়ারবাজার কেন্দ্রিক সংবাদপত্র। অন্যান্য প্রকাশনার মধ্যে "স্ক্রিন" নামে একটি সাপ্তাহিক বিনোদনমূলক পত্রিকা, মারাঠি দৈনিক "লোকসত্তা" ও হিন্দি দৈনিক "জনসত্তা" উল্লেখযোগ্য।
"দি ইন্ডিয়ান এক্সপ্রেস" পত্রিকার আটটি সংস্করণ প্রকাশিত হয় – দিল্লি, মুম্বই, পুনে, কলকাতা, লুধিয়ানা, চণ্ডীগড়, লখনউ ও আহমদাবাদ।
ট্রাম
ট্রাম একপ্রকার রেলবোর্ড যান। ট্রেনের তুলনায় এই যান অনেক হালকা ও ছিমছাম। এটি মূলত যাত্রীবাহী যান। তবে কোনো কোনো ক্ষেত্রে ট্রামের মাধ্যমে পণ্যপরিবহণও করা হয়। গ্রাম, মফস্বল ও মহানগরের রাজপথে স্থায়ী ট্র্যাকের উপর ট্রাম চালানো হয়। কোনো কোনো কেবল কারও ট্রাম নামে পরিচিত। বিভিন্ন দেশে ট্রাম ট্রামকার, ট্রলি, ট্রলিকার বা স্ট্রিটকার নামেও পরিচিত।
সিলেসিয়ান ইন্টারআরবানস ও মেলবোর্নের ট্রাম নেটওয়ার্ককে বর্তমানে বিশ্বের বৃহত্তম ট্রাম নেটওয়ার্ক বলে দাবি করা হয়। ১৯৮০-এর দশকে তদনীন্তন সোভিয়েত রাশিয়ার লেনিনগ্রাদ ট্রাম নেটওয়ার্কটি কিছুকালের জন্য বিশ্বের বৃহত্তম ট্রাম নেটওয়ার্ক হিসেবে গিনেস বুক অফ ওয়ার্ল্ড রেকর্ডে স্থান পেয়েছিল। আমস্টারডাম, বাসেল ও জুরিখ শহরেও বৃহৎ ট্রাম নেটওয়ার্ক বর্তমান। ১৯৩০-এর দশকে ট্রলিবাসে (ও পরে বাসে) পরিণত হওয়ার আগে প্রথম প্রজন্মের লন্ডন ট্রাম নেটওয়ার্কটি ছিল বিশ্বের অন্যতম বৃহত্তম ট্রাম পরিষেবা। ১৯৩৪ সালে এই ট্রামরাস্তার মোট আয়তন ছিল ৫২৬ কিলোমিটার।
ঊনবিংশ শতাব্দীর শেষভাগে ও বিংশ শতাব্দীর প্রথম ভাগে শিল্পোন্নত বিশ্বের সর্বত্রই ট্রাম ও ট্রামরাস্তার দেখা পাওয়া যেত। মার্কিন যুক্তরাষ্ট্রে ট্রামরাস্তার নাম ছিল স্ট্রিট রেলওয়ে ও ট্রামগাড়িকে বলা হত স্ট্রিটকার। কিন্তু বিংশ শতাব্দীর মধ্যভাগে অধিকাংশ ব্রিটিশ, কানাডিয়ান, ফরাসি ও মার্কিন শহর থেকে ট্রাম উঠে যায়। কিন্তু ইউরোপের অন্যান্য অনেক দেশে ট্রাম পরিবহন ব্যবস্থা চালু রাখা হয়। তবে নেদারল্যান্ড সহ কয়েকটি দেশে ট্রামরাস্তার আয়তন সংকুচিত করা হয়। আবার ১৯৮০-এর দশক থেকে অনেক দেশেই ট্রাম ফিরে আসতে থাকে। এই সময় ট্রামের হাইওয়েতে আধিপত্য স্থাপনের দিকটিকে অসুবিধা মনে না করে ইতিবাচক দিক মনে করা হতে থাকে। মার্কিন যুক্তরাষ্ট্র, গ্রেট ব্রিটেন, আয়ারল্যান্ড, ফ্রান্স ও অন্য কয়েকটি নতুন ট্রাম নেটওয়ার্ক চালু হয়। ভারতীয় উপমহাদেশের একমাত্র ট্রামপরিবহণ ব্যবস্থাটি কলকাতা শহরে চালু রয়েছে।
বর্তমানে "লাইট রেল" ও এর অন্তর্গত উপব্যবস্থাগুলিকেও "ট্রাম" শব্দের বৃহত্তর সংজ্ঞার মধ্যে ধরা হয়। রাজপথে চলা অন্য কয়েকটি ট্রামসদৃশ পরিবহন ব্যবস্থাও "ট্রাম" নামে পরিচিত। তবে লাইট রেলের যানগুলিকে সাধারণত "ট্রেন" নামে অভিহিত করা হয়। তবে কোথাও কোথাও দেখা যায়, মালিকানা বদলের কারণে কোনো কোনো লাইট রেল পরিষেবায় "ট্রেন" শব্দটি "ট্রাম" শব্দে রূপান্তরিত হচ্ছে।
কুগার
কুগার (Puma concolor) হল বিড়াল জাতীয় একটি বড় হিংস্র প্রাণী। পাহাড়ি সিংহ, পুমা, প্যান্থার, পাহাড়ি বিড়াল বা ক্যাটামাউন্ট প্রভৃতি নামেও এটি পরিচিত । উত্তর ও দক্ষিণ আমেরিকাতে এর আবাসস্থল। কানাডার ইয়ুকোন প্রভিন্স থেকে শুরু করে দক্ষিণ আমেরিকার দক্ষিণ আন্দিজ পর্বতমালা পর্যন্ত এর বিস্তৃতী, যা পশ্চিম গোলার্ধের বড় আকারের যেকোন ভূ-চর বন্য প্রানীর মধ্যে সবচেয়ে বিস্তৃত বিচরণ এলাকা। কুগার সবধরণের পরিবেশে খাপ খাইয়ে নিতে সক্ষম একটি প্রজাতি, ফলে আমেরিকার বেশির ভাগ অঞ্চলেই এটির দেখা মেলে। জাগুয়ারের পর এটি নতুন পৃথিবীর দ্বিতীয় বৃহত্তম বিড়াল।
বাঘের চেয়ে ছোট।
বিভিন্ন ধরনের নিরামিষভোজী প্রাণী।
এরা একা থাকতেই ভালবাসে।
পুমা ও চিতাবাঘের মিলিত অপত্য।
ম্যামথ
"'ম্যামথ"' হচ্ছে বিলুপ্ত ম্যামুথুস, গণের যে কোনো প্রজাতি, সাধারণভাবে লম্বা, বাঁকান শুঁড়বিশিষ্ট, এবং উত্তর গোলার্ধের প্রজাতিগুলো লম্বা চুলবিশিষ্ট। তারা প্লায়োসিন যুগ থেকে হলোসিন যুগের মাঝামাঝি কালে এশিয়া, আফ্রিকা ও উত্তর আমেরিকায় বাস করত যা প্রায় ৫ মিলিয়ন থেকে ৪,৫০০ বছর পূর্বে। এঁরা আধুনিক হাতির খুব ঘনিষ্ঠ পূর্বসূরী। এই প্রাণীটিকে হাতির আদিরূপ মনে করা হয়।
এশিয়া, আফ্রিকা ও উত্তর আমেরিকায় পাওয়া যেত।
এটি আকারে হাতির চেয়ে বড় ছিল। এর দাঁত ছিল বিশাল।
নিচের ক্ল্যাডোগ্রামটি "ম্যামুথুস" গণের অবস্থান দেখাচ্ছে:
ডোডো
ডোডো ("Raphus cucullatus") একপ্রজাতির বিলুপ্ত উড্ডয়ন অক্ষম পাখি। পাখিটি ছিল মাদাগাস্কারের পূর্বে ভারত মহাসাগরে অবস্থিত মরিশাস দ্বীপে স্থানিক প্রজাতি। জিনগতভাবে আরেক বিলুপ্ত প্রজাতি রড্রিগেজ সলিটেয়ার এর নিকটতম আত্মীয়। এ দুই প্রজাতি নিয়ে কলুম্বিডি গোত্রের অন্তর্গত র‍্যাফিনি উপগোত্রটি গঠিত। বর্তমানে জীবিত প্রজাতিগুলোর মধ্যে নিকোবর কবুতর ডোডোর নিকটতম আত্মীয়। একসময় ধারণা ছিল রেউনিওঁ দ্বীপে একটি সাদা ডোডো বাস করে। দুঃখজনক হলেও সত্য, ধাণাটি ভুল।
এই পাখি উড়তে পারতো না। ভালো সাতার কাটতে পারতো। এই পাখির মাংস ছিল সুস্বাদু।
এই পাখি মুরগীর চেয়ে সামান্য বড় ছিল।
জাতীয় প্রাণীর তালিকা
জাতীয় প্রাণী হল সরকার দ্বারা জাতীয় প্রতীক হিসাবে ঘোষিত পশু।
নীচে একটি তালিকা দেওয়া হল।
তাসমানিয়ার নেকড়ে
তাসমানিয়ার নেকড়ে অস্ট্রেলিয়া তাসমানিয়া দ্বীপে পাওয়া যেত। এই প্রাণীর নাম ছিল থাইলাসিন। একে নেকড়ে বাঘ নামেও ডাকা হত।এই প্রাণীকে 
পশু পালনের আতঙ্ক মানা হত।
বড় আকারের কুকুরের মত। এর পেছনে সরু ডোরাকাটা লেজ ছিল। গায়ের রং ছিল বাদামি।
এটি সবচেয়ে বড় মারসুপিয়াল ছিল।
বিলুপ্ত হওয়ার ঘোষণা দেওয়ার পরেও একে দেখা গেছে বলে জানা যায়।
অসমীয়া জাতি
ভারতের অসম সরকারের সংজ্ঞা অণুযায়ী, অসমীয়া জাতি বলতে বোঝায় বহুজাতিক, বহুভাষিক ও বহুধর্মাবলম্বী অসমের অধিবাসীবৃন্দকে। একই সঙ্গে ব্রহ্মপুত্র উপত্যকার অসমীয়া-ভাষী জাতি বলে অভিহিত করা হয়। অতীতে "অসমীয়া জাতি" কথাটির সংজ্ঞা ছিল সতত পরিবর্তনশীল।
১৮২৬ সালের পূর্বে বর্তমান অসম রাজ্যের পূর্বাঞ্চল অহোম রাজ্য নামে পরিচিত ছিল। এই রাজ্যের অধিবাসীদেরই "অসমীয়া" বলা হত। অহোম রাজাদের অধীনে তাদের ও তাদের মিত্র সেনাবাহিনীর যোদ্ধাদেরও "অসমীয়া" বলা হত। অহোম রাজ্যের সঙ্গে "অসমীয়া" কথাটির প্রয়োগ তাই রাজনৈতিক বিষয়ভুক্ত; এর কোনো সাংস্কৃতিক বা জাতিগত স্বাতন্ত্র্য্য ছিল না।
অসমের ঔপনিবেশিক (১৮২৬–১৯৪৭) ও উত্তর-ঔপনিবেশিক ইতিহাসে অসমীয়া জাতিসংজ্ঞার পরিবর্তনশীলতা অসমের রাজনীতিতে গভীর প্রভাব বিস্তার করে। অতীতে ভাষাতাত্ত্বিক, সাংস্কৃতিক বা জাতীয়তার ভিত্তিতে "অসমীয়া জাতি"র যে সংজ্ঞা নিরুপণের প্রচেষ্টা চালানো হয়েছিল, তাও ব্যর্থ হয়।
১৯৮৫ সালে অসম আন্দোলন ও ভারত সরকারের মধ্যে যে অসম চুক্তি স্বাওক্ষরিত হয়, তার ৬ নং ধারাটির প্রয়োগের প্রধান বাধাও ছিল এই জাতিসংজ্ঞার অভাব। ২০০৭ সালের মার্চ মাসে অসম সরকার "অসমীয়া জাতি" কথাটির সংজ্ঞা নিরুপণের জন্য একটি মন্ত্রিপরিষদীয় কমিটি গঠন করে। ২০০০ সালের ১০ এপ্রিল আসু কালপঞ্জিগত সীমারেখার ভিত্তিতে এই মর্মে "অসমীয়া জাতি"র সংজ্ঞা ঘোষণা করা হয় যে: "১৯৫১ সালে জাতীয় নাগরিক পঞ্জিতে যেসকল ব্যক্তির নাম নথিভুক্ত হয়েছিল, তাঁদের সকলের ও তাঁদের সন্তানসন্ততিদের অসমীয়া জাতি বলে অভিহিত করা হবে।"
কাসিমির ফুনক
কাসিমির ফাঙ্ক (ইংরেজি: Casimir Funk) (২৩শে ফেব্রুয়ারি, ১৮৮৪ - ১৯ নভেম্বর, ১৯৬৭ ) পোল্যান্ড জন্ম নেন। তিনি ভিটামিন আবিষ্কারের জন্য বিখ্যাত।
তিনি বেরি বেরি রোগের উপর গবেষ্ণা করার সময় খাদ্যে পুষ্টি দ্রব্যের অভাবের ব্যাপারে বক্তব্য রাখেন। এই ভাবেই আবিষ্কার হয় ভিটামিন। প্রথমে এর নাম ছিল Vita Amine.
হান সাম্রাজ্য
হান সাম্রাজ্য () হচ্ছে চিন সাম্রাজ্যের (Qin) (খ্ৰী:পূ: ২২১-২০৭) পর চীনের ইতিহাসের দ্বিতীয় সামন্ততান্ত্রিক সাম্রাজ্য। চিন সাম্রাজ্যের পরে হানরা প্রায় ৪০০ বছর রাজত্ব করে। এই রাজ্য পরে তিন রাজ্যে (২২০–২৮০ খ্রিঃ) ভেঙ্গে যায়। পূর্ব চীনের সমভুমিতে হানরা রাজত্ব করত। চারশ বছরের এই হান শাসনকাল সময়কে চীনের ইতিহাসে "চীনের স্বর্ণযুগ" বলা হয়। ঐসময় থেকে বৰ্তমান চীনের অধিকাংশ লোক নিজেদের "হান জাতি" বলে পরিচয় দেয় এবং চীনা লিপিকে হান অক্ষর বলে থাকে। এই সাম্রাজ্যের প্ৰতিষ্ঠাতা ছিলেন বিদ্ৰোহী নেতা লিউ বাং। মৃত্যুর পর তিনি হান সম্ৰাট গাউজু হিসেবে পরিচিতি লাভ করেন। মাঝখানে কিছু বছর জিন (Xin) সাম্রাজ্যের (৯-২৩ সন) আধিপত্য চলছিল যদিও হান সাম্রাজ্য পুনরায় ক্ষমতা দখল করে নেয়। জিন সাম্রাজ্যের কারণে হান সাম্ৰাজ্যকে দুটি ভাগে বিভক্ত করা হয়েছে- "পূর্বাঞ্চলীয় হান" বা "আদি হান" (২০৬ খ্ৰী:পূ:-৯ সন) এবং "পশ্চিমাঞ্চলিয় হান" বা "পরবৰ্তী হান" (২৫-২২০ চন)। 
চীনের প্রথম সামন্ততান্ত্রিক সাম্রাজ্য চীন সাম্রাজ্য (খ্রিস্টপূর্ব ২২১ - ২০৬ অব্দ) যুদ্ধরত রাজ্য কালের সাত যুদ্ধরত রাজ্য বিজয় করে চীনকে একত্রিত করে। কিন্তু প্রথম সম্রাট চিন শি হুয়াংয়ের মৃত্যুর চার বছরের মধ্যে এই সাম্রাজ্য বিদ্রোহের সম্মুখীন হয়ে বিলুপ্ত হয়। দুই প্রধান বিদ্রোহী চু রাজ্যের নেতা সিয়াং ইয়ু এবং হাংঝংয়ের নেতা লিউ বাং নিজেদের মধ্যে লড়াইয়ে লিপ্ত হয় কে চীনে অধিপত্য বিস্তার করবে। ফলে ১৮ রাজ্যে ফাটল ধরে এবং কেউ সিয়াং ইয়ু ও কেউ লিউ বাংকে সমর্থন প্রদান করে। যদিও সিয়াং ইয়ু নিজেকে যোগ্য নেতা হিসেবে প্রমাণ করে, কিন্তু লিউ বাং তাকে খ্রিস্টপূর্ব ২০২ অব্দে বর্তমান আনহুইয়ে গাইসিয়া যুদ্ধে পরাজিত করে। লিউ বাং তার অনুসারীদের পীড়াপীড়িতে "হুয়াংদি" (সম্রাট) উপাধি গ্রহণ করেন এবং সম্রাট গাওজু উপাধি নিয়ে খ্রিস্টপূর্ব ২০২ অব্দে সিংহাসনে আরোহণ করেন। চাং'আনকে হান সামাজ্যের নতুন রাজধানী করা হয়
মেসিডেনীয় সভ্যতা
প্রাচীন বল্কান অনচলীয় সাম্রাজ্য। দিগ্বিজয়ী আলেকজান্ডার এই সাম্রাজ্যের রাজা ছিলেন।
সেন্ট জেমস' স্কুল, কলকাতা
সেন্ট জেমস স্কুল কলকাতায় অবস্থিত ভারতের একটি প্রাচীন বেসরকারি বিদ্যালয়। স্কুলটি চার্চ অফ নর্থ ইন্ডিয়ার নিয়ন্ত্রণাধীন। ১৮৬৪ সালে বিশপ কটন স্কুলটি প্রতিষ্ঠা করেন। বর্তমানে স্কুলটি কাউন্সিল ফর দি ইন্ডিয়ান স্কুল সার্টিফিকেট একজামিনেশন কর্তৃক অনুমোদিত।
স্কুলের নীতিবাক্য হল "Pro Ecclesia Et Pro Patria", যার অর্থ "চার্চ ও দেশের জন্য"। ভারতের অ্যাংলিকান চার্চের চার বিশপের নামে স্কুলের হাউসগুলি নামাঙ্কিত। এগুলি হল: Copleston (সোনালি, নীতিবাক্য "Duty Before Self"), Westcott (লাল, নীতিবাক্য "Work Is Worship"), Cotton (সবুজ, নীতিবাক্য "Never Despair") এবং Lefroy (নীল, নীতিবাক্য "Love Conquers All")। স্কুলের হাউসগুলির মধ্যে কুইজ, বিতর্ক, অ্যাথলেটিকস, নাটক ও বাগ্মীতার প্রতিযোগিতা হয়ে থাকে। প্রথম স্থানাধিকারী হাউসকে পয়েন্ট দেওয়া হয়। বছরের শেষে সর্বাধিক পয়েন্টের অধিকারী হাউসকে সম্মানজনক ককহাউস কাপ দিয়ে পুরস্কৃত করা হয়। দ্বিতীয় বিশ্বযুদ্ধের সময় স্কুল ভবনটি রয়্যাল এয়ার ফোর্স ব্যারাক হিসেবে ব্যবহার করেছিল। তারই পুরস্কার স্বরূপ এই প্রথম ককহাউস কাপটি চালু হয়। 
১৯০০ সালে সেন্ট জেমস স্কুল বেইটন কাপ জয় করেছিল। অদ্যাবধি এটিই একমাত্র স্কুল যারা বিশ্বের এই প্রাচীনতম হকি টুর্নামেন্টটির বিজেতা।
ধারণক্ষমতা অনুযায়ী স্টেডিয়ামগুলির তালিকা
আসন ধারণক্ষমতা অনুযায়ী সারা বিশ্বের ক্রীড়াঙ্গন বা স্পোর্টস স্টেডিয়ামগুলির তালিকা এই পৃষ্ঠায় দেওয়া হল। আসন ধারণক্ষমতা বলতে বোঝায় কোনো স্টেডিয়ামে সর্বোচ্চ দর্শকাসন সংখ্যা।
বিশ্বের অধিকাংশ বৃহৎ স্টেডিয়ামগুলি ব্যবহৃত হয় অ্যাসোসিয়েশন ফুটবল বা আমেরিকান ফুটবলের জন্য। যদিও একাধিক উচ্চ ধারণক্ষমতা সম্পন্ন স্টেডিয়াম বেসবল, ক্রিকেট, গেলিক গেমস, রাগবি ইউনিয়ন, রাগবি লিগ, অস্ট্রেলীয় রুলস ফুটবল ও কানাডীয় ফুটবল ফুটবলের]] জন্যও ব্যবহৃত হয়ে থাকে। অনেক স্টেডিয়ামেই পিচের সীমানা বরাবর রানিং ট্র্যাকও থাকে যাতে স্টেডিয়ামগুলি ট্র্যাক ও ফিল্ডজাতীয় অনুষ্ঠানগুলির জন্যও ব্যবহার করা যায়। প্রাচীন রোমের সার্কাস ম্যাক্সিমাসের আনুমানিক ২,৭০,০০০ দর্শকাসন ছিল। বর্তমানে প্রাগের স্টারহোভ স্টেডিয়ামটির দর্শকাসন সংখ্যা ২,২০,০০০। কিন্তু এটি খেলাধূলার জন্য নিয়মিত ব্যবহার করা হয় না।
এই পৃষ্ঠার তালিকাগুলিতে মূলত ৪০,০০০ ও তদুর্ধ দর্শকাসন বিশিষ্ট স্টেডিয়ামগুলিই অন্তর্ভুক্ত করা হল। নিচে পৃথক একটি তালিকায় মোটর রেসিং স্টেডিয়ামগুলির বর্ণনা দেওয়া হল। উল্লেখ্য, এগুলি অন্যান্য স্টেডিয়ামের থেকে অনেক বড়ো আকারের হয়ে থাকে।
এই তালিকায় ঘোড়দৌড় ও মোটর রেসিং স্থানগুলি অন্তর্ভুক্ত করা হল। মোটর রেসিং কোর্সের বিশালতার জন্য, প্রত্যেক পয়েন্টে ঘন ঘন গাড়িগুলি পাস করে। ফলে কোনো একটি আসন থেকে সমগ্র ট্র্যাকটি দেখা সম্ভব হয় না। এই কারণ এই সব স্থানে অন্যান্য স্টেডিয়ামের তুলনায় অনেক বেশি সংখ্যক দর্শকের আসন রাখা সম্ভব হয়।
ক্যালকাটা পোলো ক্লাব
ক্যালকাটা পোলো ক্লাব কলকাতায় অবস্থিত একটি পোলো ক্লাব। ১৮৬২ সালে প্রতিষ্ঠিত এই পোলো ক্লাবটিকে বিশ্বের অদ্যাবধি বর্তমান পোলো ক্লাবগুলির মধ্যে প্রাচীনতম বলে মনে করা হয়।
পোলো খেলার জন্ম ভারতের মণিপুরে। এই অঞ্চলে 'সাগোল কাংজেই' নামে একটি খেলা প্রচলিত ছিল। এই খেলার অপর নাম ছিল 'কাঞ্জাই-বাজী' বা 'পুলু'। ব্রিটিশরা এই খেলাটিকে নিয়মায়িত ও জনপ্রিয় করে তোলেন। তাঁরা এই খেলায় কাঠের বল প্রবর্তন করেন। ইংরেজিকৃত এই খেলাটিই ধীরে ধীরে সমগ্র পাশ্চাত্য বিশ্বে ছড়িয়ে পড়ে।
১৮৬২ সালে মণিপুরের ওই খেলায় অনুপ্রেরিত হয়ে ক্যাপ্টেন রবার্ট স্টিউয়ার্ট ও মেজর জেনারেল জো শেয়ারার নামে দুই ব্রিটিশ সেনা আধিকারিক ক্যালকাটা পোলো ক্লাব প্রতিষ্ঠা করেন। পরে ইংল্যান্ডের অভিজাত সমাজে তাঁরা এই খেলার প্রবর্তন করেছিলেন।
ক্যালকাটা পোলো ক্লাব প্রাচীনতম পোলো ট্রফি এজরা কাপ (১৮৮০) চালু করার গৌরবের অধিকারী। পাশাপাশি এই ক্লাব কারমাইকেল কাপ (১৯১০) ও স্টিউয়ার্ট কাপও চালু করেছিল। প্রথম দিকে ভারতের বিভিন্ন রাজবংশগুলির মধ্যে প্রতিযোগিতামূলক ম্যাচ আয়োজিত হত।
কিছুকাল বন্ধ থাকার পর ২০০৬ সালের ডিসেম্বর মাসে ক্যালকাটা পোলো ক্লাব বিএফএল কর্পোরেশন পোলো সিজন নামে দুই-সপ্তাহব্যাপী পোলো টুর্নামেন্টের পুনরায় আয়োজন শুরু করে। এই টুর্নামেন্ট জয়পুরের রাজমাতা গায়ত্রী দেবী, বিভিন্ন বলিউড ও টলিউড ব্যক্তিত্ব এবং কর্পোরেট ও বিনোদন দুনিয়ার নানা ব্যক্তিত্বকে আকর্ষিত করেছে।
সুপিরিয়র হ্রদ
সুপিরিয়র হ্রদ (ফরাসি: Lac Supérieur) উত্তর আমেরিকার সর্ববৃহৎ হ্রদ। এটির উত্তরে কানাডার প্রদেশ ওন্টারিও, এবং দক্ষিণে যুক্তরাষ্ট্রের অঙ্গরাজ্য উইসকনসিন ও মিশিগান। এটি আয়তনের দিক দিয়ে বিশ্বের সর্ববৃহৎ স্বাদু জলের হ্রদ, এবং একই সাথে এটি ক্ষেত্রফলের দিক দিয়ে বিশ্বের তৃতীয় বৃহত্তম হ্রদ। প্রথম দুইটি হচ্ছে কাস্পিয়ান সাগর ও লেহ্রদমিশিগান-হিউরন।
ক্ষেত্রফলের দিক দিয়ে হ্রদ সুপিরিয়র বিশ্বের সর্ববৃহৎ স্বাদু জলের হ্রদ। হ্রদ হিউরন, সেন্ট মেরিস নদী এবং সু লকস-এর মধ্য দিয়ে এটি শেষ হয়েছে। আয়তনের দিক দিয়ে হ্রদ সুপিরিয়র বিশ্বের বৃহত্তম হ্রদ হচ্ছে বৈকাল হ্রদ। এছাড়া কাস্পিয়ান সাগর ক্ষেত্রফল ও আয়তন উভয় দিক থেকে বিশ্বের সর্ববৃহৎ হ্রদ, যদিও এর জল লবণাক্ত। ধারণা করা হয় ঐতিহাসিকভাবে কৃষ্ণ সাগরের মধ্য দিয়ে ভূমধ্যসাগর হয়ে কাস্পিয়ান সাগরের উৎপত্তি।
হ্রদ সুপিরিয়রের ক্ষেত্রফল , যা পুরো সাউথ ক্যারোলাইনার থেকেও বড়। এর সর্বোচ্চ দৈর্ঘ্য এবং প্রস্থ । এছাড়াও এর গড় গভীরতা প্রায় , এবং সর্বোচ্চ গভীরতা প্রায় । হ্রদ সুপিরিয়রের জলের পরিমাণ প্রায় ২,৯০০ ঘন মাইল (১২,১০০ ঘন কিলোমিটার)। হ্রদ সুপিরিয়রের মোট জল পুরো উত্তর ও দক্ষিণ আমেরিকার ভূ-খণ্ডকে ১ ফুট জলের নিচে ঢেকে দিতে পারে। হ্রদটির উপকূল এলাকার দৈর্ঘ্য প্রায় (দ্বীপগুলো সহ)।
হ্রদটির গড় তাপমাত্রা গ্রীষ্মকালে প্রায় ৪.৪ ডিগ্রি সেলসিয়াস (৪০ ডিগ্রি ফারেনটাইন)। এটি গ্রেট হ্রদসগুলোর মধ্যে সবচেয়ে বড়, গভীর, এবং শীতলতম হ্রদ। হ্রদ সুপিরিয়রের আয়তন গ্রেট হ্রদসের বাকি তিনটি হ্রদের মোট আয়তনের চেয়েও বেশি, এবং হ্রদ ইরির প্রায় তিনগুণ।
গ্র্যান্ড স্ল্যাম (টেনিস)
গ্র্যান্ড স্ল্যাম হল চারটি স্ল্যাম টুর্নামেন্ট, যে টুর্নামেন্টগুলোকে র‌্যাকিং পয়েন্ট, ঐতিহ্য, প্রাইজমানি ও জনপ্রিয়তার ভিত্তিতে সবচেয়ে গুরুত্বপূর্ণ টেনিস ইভেন্ট হিসেবে বিবেচনা করা হয়। গ্র্যান্ড স্ল্যামকে মেজরও বলা হয়। চারটি গ্র্যান্ড স্ল্যাম হলঃ
অস্ট্রেলিয়ান ওপেন (টেনিস)
অস্ট্রেলিয়ান ওপেন () হল চারটি টেনিস গ্র্যান্ড স্ল্যাম টুর্নামেন্টের প্রথমটি যা প্রতিবছর জানুয়ারিতে অস্ট্রেলিয়ার মেলবোর্ন পার্কে অনুষ্ঠিত হয়। অস্ট্রেলিয়ান ওপেন ১৯০৫ সাল থেকে ১৯৮৭ সাল পর্যন্ত গ্রাস কোর্টে অনুষ্ঠিত হলেও ১৯৮৮ সাল থেকে হার্ড কোর্টে অনুষ্ঠিত হচ্ছে। ম্যাট্‌স উইল্যান্ডার হলেন একমাত্র পুরুষ খেলোয়াড় যিনি গ্রাস ও হার্ড দুই কোর্টেই এই টুর্নামেন্ট জিতেছেন।
অন্যান্য গ্র্যান্ড স্ল্যাম টুর্নামেন্টের মতো অস্ট্রেলিয়ান ওপেনেও পুরুষ এবং মহিলা একক; পুরুষ, মহিলা ও মিশ্র দ্বৈত; জুনিয়র, হুইলচেয়ার ও লিজেন্ডদের প্রতিযোগিতা অনুষ্ঠিত হয়।
এই ওপেনের দুটি প্রধান কোর্ট হচ্ছে রড লেভার অ্যারিনা ও হাইসেন্স অ্যারিনা। কোর্ট দুটোর বিশেষ ছাদ রয়েছে যেগুলো বেশি গরম বা বৃষ্টিতে বন্ধ রাখা যায়। অস্ট্রেলিয়ান ওপেন ও উইম্বলেডন এ দুটি স্ল্যামই কেবল ইনডোরে খেলা হয়।
এটি গ্রীষ্মের মাঝামাঝি অনুষ্ঠিত হয়। তাপমাত্রা অসহনীয় অবস্থায় পৌঁছালে সর্বোচ্চ তাপমাত্রা নীতি গ্রহণ করা হয়।
অস্ট্রেলিয়ান ওপেনে সাধারণত প্রচুর দর্শকের সমাগম ঘটে। ২০১০ অস্ট্রেলিয়ান ওপেনে একদিনে ৭৭,০৪৩ দর্শকের উপস্থিতি এবং সর্বমোট ৬৫৩,৮৬০ দর্শকের উপস্থিতি ঘটে যা যে-কোন গ্র্যান্ড স্ল্যামের জন্য রেকর্ড।
২০ বছর ধরে থাকা "রিবাউন্ড এইস" সারফেস ২০০৮ সালে থেকে "প্লেক্সিকুশন" সারফেসে পরিবর্তন করা হয়। এই নতুন সারফেসের সুবিধা হল এটি বেশি স্থায়ী এবং বেশি তাপমাত্রার জন্য উপযোগী। এই পরিবর্তন মতবিরোধের সম্মুখীন হয় কারণ এটি ইউএস ওপেনে ব্যবহৃত "ডেকোটার্ফ" সারফেসের মতোই।
পুরুষ এককে রজার ফেদেরার এবং মহিলা এককে সেরেনা উইলিয়ামস রিবাউন্ড এইস ও প্লেক্সিকুশন এ দুই সারফেসেই এই টুর্নামেন্ট জিতেছেন।
অস্ট্রেলিয়ান ওপেন টেনিস অস্ট্রেলিয়া দ্বারা নিয়ন্ত্রিত, যা আগে "লন টেনিস অ্যাসোসিয়েশন অব অস্ট্রেলিয়া" নামে পরিচিত ছিল। এই টুর্নামেন্ট প্রথমে অস্ট্রেলেশিয়ান চ্যাম্পিয়নশিপ নামে পরিচিত ছিল। ১৯২৭ সালে এর নাম হয় "অস্ট্রেলিয়ান চ্যাম্পিয়নশিপ" এবং ১৯৬৯ সালে "অস্ট্রেলিয়ান ওপেন"। ১৯০৫ সাল থেকে অস্ট্রেলিয়ান ওপেন অস্ট্রেলিয়ার পাঁচটি ও নিউজিল্যান্ডের দুটি শহরে অনুষ্ঠিত হয়েছেঃ মেলবোর্ন (৫৪ বার), সিডনি (১৭ বার), অ্যাডিলেড (১৪ বার), ব্রিসবেন (৭ বার), পার্থ (৩ বার), ক্রাইস্টচার্চ (১৯০৬ সালে) এবং হাস্টিংস (১৯১২ সালে)। 
ভৌগোলিক দূরত্ব ও যাতায়াত সমস্যার কারণে প্রথমদিকের টুর্নামেন্টগুলোতে খেলোয়াড়ের অভাব ছিল। ১৯৬৯ সালে টুর্নামেন্টটি "অস্ট্রেলিয়ান ওপেন" নামে ব্রিসবেনে সকল খেলোয়াড়ের জন্য উন্মুক্ত হিসেবে আয়োজিত হয়।
১৯৭২ সালে যখন এটি প্রতি বছর একই শহরে আয়োজনের সিদ্ধান্ত নেয়া হয়, কুইয়ং লন টেনিস ক্লাবকেই নির্বাচিত করা হয় কারণ পৃষ্ঠপোষকরা মেলবোর্নকেই পছন্দ করতেন বেশি।
১৯৮৮ সালের টুর্নামেন্টে কুইয়ং লন টেনিস ক্লাব থেকে মেলবোর্ন পার্কে(পূর্বের ফ্লিন্ডার্স পার্ক) স্থানান্তর করা হয় এবং প্রথম "রিবাউন্ড এইস" সারফেসে খেলা হয়। এবছর ৯০ শতাংশ দর্শক বেড়ে যায়। 
টুর্নামেন্টটি সাধারণত ডিসেম্বর বা ডিসেম্বর-জানুয়ারি মাস মিলিয়ে অনুষ্ঠিত হত। ১৯৮৫ সালের ডিসেম্বরের পর ১৯৮৭ সালের জানুয়ারিতে অনুষ্ঠিত হবার কারণে ১৯৮৬ সালে এটি অনুষ্ঠিত হয়নি। ১৯৮৭ সালের পর থেকে নিয়মিত জানুয়ারি মাসে অনুষ্ঠিত হয়ে আসছে।
২০১০ সাল থেকে পুরুষ ও মহিলা এককের বিজয়ীকে সমপরিমাণ প্রাইজমানি দেয়া হচ্ছে।
২০১8 সালের পুরুষ ও মহিলা এককের প্রাইজমানি:
২০১৪ সালের অস্ট্রেলিয়ান ওপেনের চ্যাম্পিয়নরা হলেন:
নীল তিমি
নীল তিমি পৃথিবীর সবচেয়ে বড় প্রাণী। নীল তিমি সামুদ্রিক এবং স্তন্যপায়ী প্রাণী।এই প্রাণী মানুষের চেয়ে বহুগুণ বড়। এটির ওজন প্রায় ১৫০ টন এবং এরা দৈর্ঘ্যে ৩০ মিটারের (৯৮ ফিট) হতে পারে। দীর্ঘতম নীল তিমিটি একটি স্ত্রী নীল তিমি যেটি দৈর্ঘ্যে ২৯·৫ মিটার এবং ওজনে ১৮০ টন।
বিভিন্ন ক্রিল জাতীয় জীব। একটি পূর্ণবয়স্ক নীল তিমি দিনে গড়ে প্রায় ৮ টন ক্রিল খেতে পারে।